title: Puuvaunu

text: Viimeisimmät käytössä olleet puuvaunut olivat pääosin 1950-luvulla rakennettuja. Nykyiset jäljelle jääneet vaunut ovat käytössä museojunaliikenteessä ja radankorjauksen asuntovaunuina.


title: Puuvaunu

text: Vaunujen matkustusluokkien muutos tehtiin vuonna 1956, jolloin 3. luokka poistui kokonaan. Se aiheutti muutoksia matkustajavaunujen luokka- ja sarjamerkintöihin. 1. luokan sarjamerkiksi tuli C ja 2. luokan sarjamerkiksi E, yhdistetyn 1.–2. luokan sarjamerkiksi CE ja päivävaunuihin ja makuuvaunuihin näiden lisäksi joko i- tai m-kirjain.


title: Puuvaunu

text: Vaunuja lämmitettiin kamiina-, höyry- tai vesikeskuslämmityksellä. Höyrylämmityksen etuna oli sen helppohoitoisuus. Höyryä tuli veturista tai seisontaraiteen höyryletkusta silloin, kun vaunuja tarvittiin lämmittää. Vaunu voitiin jättää helposti kylmäksi, kun höyry ei jäänyt putkistoon jäätymään. Paikallisliikennevaunuissa oli usein pelkästään höyrylämmitys.


title: Puuvaunu

text: Osassa varhaisempia vaunuja oli pelkkä kamiinalämmitys, joka työllisti henkilökuntaa, koska tulta piti vahtia koko ajan. Konduktöörin vaunuissa oli yhdistetty kamiina- ja höyrylämmitys, jolloin niitä voitiin käyttää erityyppisissä junissa. Vesikeskuslämmityksessä lämmön tuotti puuta ja koksia polttava valurautakamiina tai höyry, joka lämmönvaihtimen avulla luovutti lämmön veteen.


title: Puuvaunu

text: Vaunujen tuuletus tapahtui vaunujen sivuikkunoiden avattavilla luukku- tai nostoikkunoilla. Katon ylärajassa sijaitsi säädettävät torpedotuulettimet, jotka vaihtoivat ilmaa myös silloin, kun ikkunat eivät olleet auki.


title: Puuvaunu

text: Matkustajavaunujen puukori rakennettiin kantavan teräsaluskehyksen päälle. Puukehikkoa tuki lisäksi päätyjen teräsjäykisteet. Puun käyttö vaununrakentamisessa oli Suomen oloissa aikoinaan käyttökelpoinen ratkaisu. Se oli lämmin, ja materiaalia oli kotimaasta saatavilla. Tämä oli luonteva ratkaisu vielä 1950-luvulla sotakorvausten aikaan, ja silloin tehtiinkin Pasilan konepajalla erä puuvaunuja muun muassa vuoden 1952 kesäolympialaisten kuljetuksiin. Viimeiset puuvaunut valmistettiin 1957.


title: Puuvaunu

text: 1950-luvulla puurunko verhoiltiin päältäpäin puupaneeleilla, jonka alle tuli tervapaperi. Paneelit naulattiin uppokantaisilla nauloilla ja niiden päät kitattiin lakkakitillä. Ennen kiinnitystä mäntypaneelit oli käsitelty maaliöljyllä, ja ne maalattiin lopuksi öljymaalilla. Myös haapapaneeleita käytettiin. 1900-luvun alun vaunuissa käytettiin peltiverhousta, mutta siitä luovuttiin kosteuden tiivistymisongelmien vuoksi.


title: Puuvaunu

text: Sisäpuolella käytettiin vaneri-, kova- ja kimpilevyjä. Lämmöneristeenä käytettiin turvetta, pitkää lastua tai puukuitumassaa.


title: Puuvaunu

text: Vesikatto näytti päällepäin ruskealta hiekkakatolta. Se oli tehty säkkikankaan päälle vedetystä pellavaöljyvernissan, hartsin, liidun, väriaineiden ja hopeakiteiden seoksesta, jonka päälle laitettiin kattohiekka. Puuvaunujen väritys oli ruskea. Konduktöörin vaunut olivat tummanvihreitä ja postivaunut oranssinkeltaisia.


title: Puuvaunu

text: Istuimet olivat pehmustettuja plyysipenkkejä, paitsi silloin kun paikallisliikenteessä oli käytössä vielä 3. luokka, jossa oli puupenkkejä.


title: Puuvaunu

text: Vaunujen valaistus hoidettiin 24 voltin hehkulampuilla, joihin virtaa syötti vaunun akseliin liitetty generaattori. Osassa vaunuista oli kaasuvalaistus, joka vaati oman jakelujärjestelmän aina kaasun tekoon (kivihiilestä) asti. Kauempana jakelukeskuksista olevissa vaunuissa käytettiin asetyleenikaasua. Sähkövalaistuissa vaunuissa niiden ulkoportaissa oli valaistus, joka helpotti matkustajien junaan nousemista pimeällä.


title: Puuvaunu

text: Neliakselisia lähiliikennevaunuja saneerattiin 1970-luvulla sähköveturin vetämiin juniin sopiviksi, jolloin niihin lisättiin sähkölämmitys ja loisteputkivalaistus. Puiset lämmöneristeet vaihtuivat mineraalivillaan.


title: Puuvaunu

text: Neliakseliset vaunut voitiin liittää junaan, jonka suurin nopeus oli 110 km/h. Joidenkin vanhempien neliakselisten nopeus oli pienempi. Kaksiakselisten vaunujen suurin nopeus oli 95 km/h. Nykyisin museojunaliikenteessä puuvaunujen suurin nopeus on 80 km/h.


title: Puuvaunu

text: Liikenteessä olevia puuvaunuja on museojunaliikennöitsijöillä: Höyryraide Oy, Haapamäen Museoveturiyhdistys ry; Höyryveturimatkat 1009 Oy, Keitele-Museo Oy, Suomen Rautatiemuseo.


title: Graham-Paige

text: Graham-Paige oli yhdysvaltalainen automerkki, jonka perustivat veljekset Joseph B. Graham (1882–1970), Robert C. Graham (1885–1967) ja Ray A. Graham (1887–1932) vuonna 1927. Graham-Paige -autoja tuotiin Suomeenkin.


title: Graham-Paige

text: Graham-Paigella oli hyvä maine ja auto oli teknisesti parhaimmillaan 1930-luvun alussa. Tehdas valmisti kompressoriautoja ja nelivaihteisia autoja. Graham-Paige oli kuitenkin kallis auto ja myynti oli heikkoa 1930-luvun alun lamavuosina. "Mobilisti"-lehden mukaan Graham-Paigen tuotantokoneet myytiin Japaniin.


title: Graham-Paige

text: Autontuotanto keskeytyi vuonna 1940 ja tehtaat hankki Kaiser-Frazer vuonna 1947.


title: Graham-Paige

text: Mobilisti-lehti 7/2002


title: Luettelo televisiosarjan Magnum jaksoista

text: Tämä on luettelo Magnum -televisiosarjan jaksoista. Ohjelma alkoi Yhdysvalloissa 11. joulukuuta 1980 ja päättyi 8. toukokuuta 1988.


title: Samoan tala

text: Samoan tala (virallinen koodi WST) (WS$) on Samoan virallinen rahayksikkö. Samoan tala jakautuu 100 "seneen".


title: Samoan tala

text: Samoan taloja myöntää Samoan keskuspanki "Central Bank of Samoa".


title: Samoan tala

text: Samoalla on käytössä viisi eri arvoista kolikkoa. Ne ovat 5 senen-, 10 senen-, 20 senen-, 50 senen- ja yhden talankolikot. Kaikki nykyiset kolikot on julkaistu vuonna 1991 paitsi 50 senenkolikko, joka on julkaistu vuonna 1990.


title: Samoan tala

text: Kaikki setelit on valmistettu polymeerisestä muovista ja julkaistu vuonna 2008 paitsi 2 talan seteli, joka on julkaistu vuonna 1991 ja on valmistettu polymeerisestä paperista.


title: Bajamaja

text: Bajamaja on ruotsalainen yritys, joka valmistaa siirrettäviä ulkokäymälöitä. Yrityksen kotipaikka on Tomelilla, ja sen omistavat Sanifix AB ja TLM AB.


title: Silopuikkokalat

text: Silopuikkokalat (Chaudhuriidae) on yhdyskiduskaloihin kuuluva heimo. Heimon lajeja tavataan makeista vesistä Aasiasta.


title: Silopuikkokalat

text: Silopuikkokalojen heimoon kuuluu 6 sukua ja noin 9 lajia. Ne ovat pienikokoisia ankarias- tai matomaisia kaloja, jotka kasvavat kooltaan vain noin 3–8 cm pitkiksi. Tyypillisiä piirteitä ovat suomuton ruumis ja pitkät selkä- ja peräevät, jotka eräillä lajeilla ovat yhtyneet pyrstöevän kanssa. Selkäevässä ei ole piikkejä. Silopuikkokaloja jatavataan alueelta, joka ulottuu Intiasta Thaimaan kautta Koreaan ulottuvalta alueelta. Ne elävät järvissä ja hitaasti virtaavissa vesissä usein runsaan vesikasvillisuuden joukossa. Ne voivat myös kaivautua pohjamutaan.


title: Uutelanvuoren kalliomaalaukset

text: Uutelanvuoren kalliomaalaukset sijaitsevat Karijärven koillisosassa Kouvolassa, entisessä Jaalassa, Kymenlaaksossa. Maalauskenttiä on kaksi noin 100 metrin etäisyydellä toisistaan. Maalauskentän I löysi Seppo Laatunen ja maalauskentän II Timo Miettinen vuonna 1975.


title: Uutelanvuoren kalliomaalaukset

text: Maalausalue sijaitsee Ansalahden suulla Peltosaaren vastaisella puolella. Maalauskenttä I on tehty kapeikon kohdalle matalaan kallioon säälle alttiiseen seinämään. Kallion vieressä on 2,5 metriä korkea kivipilari, jonka muodoissa on havaittu antropomorfisia piirteitä. Tätä voisi kutsua "seitakiveksi". Noin 25 metriä oikealle maalauksista sijaitsee puoliluola.


title: Uutelanvuoren kalliomaalaukset

text: Noin 80 metriä etelään sijaitsee toinen maalauskenttä matalan kallion jyrkäneen alla kapean metsäkaistaleen takana. Molemmat maalauskentät aukeavat länsilounaaseen ja niiden lähellä on useita mökkejä. Karijärvi laskee Verlan ohi Pyhäjärveen.


title: Uutelanvuoren kalliomaalaukset

text: Pari metriä rannasta ja noin 3 metrin korkeudella löytyy yksi 28 senttimetriä pitkä ihmishahmo, jolla on kädet sivuille ylös kohotettuina ja polvet taivutettuina. Jalkaterät erottuvat selvästi. Pää on maalattu täyteisenä ympyränä. Jakojen välissä oleva lyhyt veto saattaa viitata mieheen. Sen vieressä näkyy pari pystyviivaa ja punaväriä.


title: Uutelanvuoren kalliomaalaukset

text: Edellä mainitussa "seitakivessä" löytyy punamaalilla tehtyjä merkintöjä kohdassa, jotka muodostaisivat silmän ja voisivat korostaa seitaihmisen muotoja.


title: Uutelanvuoren kalliomaalaukset

text: Täälläkin on 42 senttimetriä pitkä ihmishahmo sekä hännällinen eläin. Ihmishahmon pää on maalattu ympyräksi ja kädet ovat ylhäällä ja jalat suoria. Näiden ympärillä on epäselviä maalausjälkiä. Eläinhahmo muistuttaa poikkeuksellisesti hännällistä eläintä, ehkä kettua tai majavaa, ja se katsoo vasemmalle. Sillä on pitkä häntä, pistemäiset korvat ja lyhyet jalat. Eläimen oikealla puolella saattaa olla katkelmia toisesta ihmishahmosta. Kuviot muodostanevat ryhmän.


title: Spatz

text: Spatz, myöhemmin Victoria Spatz, oli saksalainen pieni avoauto. Sitä valmistettiin vuosina 1955–1958. Autoon mahtui kolme ihmistä. Moottori oli sijoitettu istuimen taakse taka-akselin etupuolelle. Spatz-autoa valmisti ensin Harald Friedrichin Bayerischen Autowerke GmbH ja hänen jälkeensä saksalainen moottoripyörätehdas Victoria.


title: Spatz

text: Spatz esiteltiin Frankfurtin autonäyttelyssä 1955. Friedrichin työkalutehdas valmisti Spatz-autoa Saksan Ylä-Baijerin Traunreutissa. Autossa oli pieni muovinen avoauton kori, moottorina oli 200-kuutioinen yksisylinterinen Sachs. Spatz oli urheilullisen avoauton näköinen, mutta moottori oli alitehoinen. Spatzin perusrakenteen suunnitteli kilpa-ajaja Egon Brütsch . Kehitystyöhön osallistui autonsuunnittelija Hans Ledwinka, joka lisäsi autoon neljännen pyörän .


title: Spatz

text: Harald Friedrichin työkalutehdas valmisti kaikkiaan 859 Spatz-autoa, ja Victoria teki vuosina 1957-1958 niitä 729 nimellä Victoria Spatz, mutta auton kori oli sama kuin Friedrichin valmistamien. Victoria Spatz -autossa oli 250-kuutioinen moottori, jonka teho oli 14 hevosvoimaa eli 10 kilowattia.


title: Spatz

text: Auton keskimoottorin ilmajäähdytys ei toiminut kunnolla ja useimmat 1500 autosta paloivat tulipaloissa . Auto oli arka tulipaloille, mihin vaikuttivat moottoritilaan sijoitettu bensatankki ja muovikorin ympäröimä ilmajäähdytteinen moottori, joka saattoi kuumeta liikaa. Lisäksi bensiinitankin täyttöaukko oli konetilassa. Spatz-auto tuotti valmistajilleen tappiota. Suomen Mobilia-automuseossa on alkuperäisessä kunnossa oleva Victoria Spatz.


title: Kellokortti

text: Kellokortti on laite, jolla työnantaja valvoo työtunteja työntekijän tekemien leimausten perusteella. Tavallisesti työntekijä leimaa korttinsa työpaikalle tullessaan ja sieltä pois tullessaan sekä pitäessään taukoja. "Työ ja terveys" -tutkimuksessa (2006) hieman yli puolet (55 %) suomalaisista palkansaajista ilmoitti, että omalla työpaikalla seurataan työajan käyttöä. Kellokortilla tai kulunvalvonnalla valvotaan tutkimuksen mukaan joka kolmatta työntekijää. Aiemmin kellokortit olivat mekaanisia, ja työntekijä leimasi kellokorttinsa käsin. Tieto- ja viestintäteknologian kehitys 1900-luvun viimeisinä vuosikymmeninä on kuitenkin tuonut tullessaan elektroniset valvontajärjestelmät digitaalisine leimauspäätteineen. Monissa nykyisissä kellokorttilaitteissa hyödynnetään matkapuhelimista tuttua tekniikkaa: laitteen sisällä on SIM-kortti, jonka avulla se toimii langattomasti GPRS-verkossa yhteydessä internetiin.


title: Kellokortti

text: Kellokorttien ja muiden työajanseurantajärjestelmien historia juontaa juurensa Euroopassa 1700- ja 1800-luvun taitteessa tapahtuneesta teollisesta vallankumouksesta, jonka myötä työnteosta tuli aiempaa organisoidumpaa. Työn seuranta ja kontrolli vahvistuivat edelleen 1900-luvun alkupuolella. Tuolloin jalansijaa sai tieteellisen liikkeenjohdon oppi, joka perustui muun muassa Frederick Winslow Taylorin ajatuksiin tarkasta mittaamisesta ja seurannasta työn tehostamisen välineenä. Taylorismiksi kutsuttu oppi tähtäsi entistä tuottavampaan työhön keinoinaan työvaiheiden tarkka määritteleminen ja työajan valvominen.


title: Kellokortti

text: Nykyisten elektronisten työajanseurantajärjestelmien avulla työnantaja voi kerätä ja tallentaa monipuolista tietoa toiminnanohjauksensa tarpeisiin. Kun työntekijä leimaa kellokorttinsa, tiedot tallentuvat yrityksen toiminnanohjausjärjestelmään, tietokoneohjelmistoon, johon syötettyä informaatiota organisaatio käyttää toimintansa suunnitteluun ja tehostamiseen. Esimerkiksi leimauksista kirjautuneet työtunnit ovat tulostettavissa järjestelmästä raporteiksi ilman tietojen erillistä käsittelyä, sillä ohjelmisto laskee työtunnit yhteen automaattisesti. Työajanseurantajärjestelmä pystyy kokoamaan tietoa paitsi työntekijän ajankäytöstä ja olinpaikasta myös esimerkiksi tämän työn tuloksista ja kontakteista.


title: Kellokortti

text: Elektroninen kellokorttilaite on monitoiminen: erillistä kulunvalvontajärjestelmää ei tarvita, sillä työntekijöiden kellokortilla tekemät leimaukset näkyvät internet-selaimella käytettävässä järjestelmässä reaaliaikaisesti. Tietoa työntekijöiden liikkeistä tarvitsevat esimiesten lisäksi esimerkiksi aulapalvelussa ja puhelinvaihteessa työskentelevät. Kellokorttileimaukset myös antavat luotettavampaa tietoa toteutuneista työtunneista kuin työntekijöiden käsin tekemät kirjaukset, joiden oikeellisuuden valvonta on käytännössä lähes mahdotonta. Lisäksi ne voivat edistää työntekijöiden välistä tasa-arvoa ohjaamalla koko henkilöstöä noudattamaan työaikoja.


title: Kellokortti

text: Kellokortit auttavat myös laskutuksen ja palkanlaskennan automatisoinnissa sekä työnantajan lakisääteisten velvoitteiden täyttämisessä: Kellokorttilaitteeseen tallentuvat tiedot varmistavat, että kaikki eri projekteihin käytetyt työtunnit tulevat laskutettua asiakkailta. Esimiehen ei tarvitse erikseen hyväksyä työtunteja palkanmaksun perusteeksi ja työaikakirjanpitoon löytyvät aina työaikalain edellyttämät tiedot. Tämä säästää aikaa erityisesti vuorotyötä tekevissä organisaatioissa. Leimauslaitteeseen tallentuneet tiedot saa myös siirrettyä suoraan palkanlaskentaan. Kehittyneimpiin ohjelmistoihin sisältyy automaattinen TES-tulkinta, joka laskee työtunnit suoraan työehtosopimusten mukaisiksi palkoiksi.


title: Kellokortti

text: Jos työntekijät pitävät kellokorttijärjestelmää osoituksena työnantajan joustamattomuudesta, se saattaa vähentää heidän yhteistyöhalukkuuttaan ja työmotivaatiotaan. On kuitenkin todettu, ettei valvonta sinänsä johda ristiriitoihin, vaan kyse on siitä, miten työaikaa seurataan, missä määrin henkilöstö pääsee osallistumaan valvontajärjestelmiä koskevaan päätöksentekoon ja kuinka avoimesti järjestelmän tarpeellisuus heille perustellaan. Lisäksi työajan valvonnan toteutuksessa tulisi kiinnittää huomiota organisaatiokulttuuriin: hyvin toimiva valvontajärjestelmä on räätälöity sitä käyttävän työpaikan tarpeisiin.


title: Lanchester Motor Company

text: Lanchester Motor Company oli brittiläinen autovalmistaja vuosina 1895–1955. Autotehtaan perustivat kolme veljestä Frederick Lanchester, George Lanchester ja Frank Lanchester. Ensimmäinen Lanchester-merkkinen auto valmistui helmikuussa tai maaliskuussa 1896.


title: Lanchester Motor Company

text: Automerkki on Suomessa vähän tunnettu. Birmingham Small Arms Company osti tehtaan vuonna 1930, jonka jälkeen Lanchester-autoja valmisti Daimler.


title: Lanchester Motor Company

text: Viimeiset Lanchester-merkkiset autot olivat Lanchester Fourteen ja Lanchester Leda, joita valmistettiin vuosina 1950–1954. Englannin kotimarkkinoilla myydyissä autoissa oli puukehikon päälle naputeltu kori, kun taas vientimalleissa oli kokoteräsrakenne . Lanchester-autoja toi Suomeen Motorex. Lanchester Ledan ongelmana oli ruosteherkkyys . Lanchester Ledaa valmistettiin vain 2100 kappaletta.


title: David Katoatau

text: David Katoatau (s. 17. heinäkuuta 1984 Nonouti) on kiribatilainen painonnostaja.


title: David Katoatau

text: Katoatau voitti kultaa Glasgow'n 2014 Kansainyhteisön kisojen alle 105 kg:n painoluokassa nostettuaan tempauksessa 148 kg ja työnnössä 200 kg. Tämä oli Kiribatin kaikkien aikojen ensimmäinen mitali Kansainyhteisön kisoissa. New Delhin Kansainyhteisön kisoissa 2010 hän oli 94 kg:n painoluokassa neljäs. Hän on voittanut Kansainyhteisön-mestaruuden 85-kiloisissa 2009 ja 94-kiloisissa 2012.


title: David Katoatau

text: Katoatau sijoittui Pekingin olympialaisissa 2008 85 kg:n painoluokassa 15:nneksi ja Lontoossa 2012 94-kiloisissa 17:nneksi. Hänestä tuli Lontoossa ensimmäinen karsintojen kautta olympialaisiin selviytynyt kiribatilaisurheilija.


title: David Katoatau

text: Katoatau saavutti Tyynenmeren kisoissa hopeaa 94 kg:n sarjassa Nouméassa 2011. Pienille saarille tarkoitetuissa Pacific Mini Gameseissa hän voitti samassa painoluokassa kultaa 2009 ja 105-kiloisissa 2013. Hän on voittanut Oseanian-mestaruuden 94-kiloisissa 2009 ja 2012 sekä 105-kiloisissa 2013 ja 2014 sekä saavuttanut pronssia 94 kg:n painoluokassa 2010 ja 2011.


title: Kontrafinaalinen ristiriita

text: Kontrafinaalinen ristiriita tarkoittaa sitä, että jokin asia tai hyöty on periaatteessa kaikkien saatavilla, mutta ei kaikille mahdollinen yhtä aikaa. Esimerkiksi yksi ihminen voi nousta elokuvateatterissa seisomaan nähdäkseen elokuvan paremmin, mutta jos kaikki nousevat pystyyn, niin hän menettää seisomisella savutetun näköedun. Kaikki eivät voi olla myöskään miljonäärejä; teoriassa se on mahdollista kaikille, muttei mahdollista yhtä aikaa.


title: Raymond Browne

text: Raymond Anthony Browne (s. 23. tammikuuta 1957 Athlone) on irlantilainen roomalaiskatolinen piispa. Hänet vihittiin papiksi Elphinin hiippakuntaan 4. heinäkuuta 1982 ja nimitettiin Kerryn hiippakunnan johtoon 2. toukokuuta 2013. Piispaksi vihkiminen seurasi 21. heinäkuuta. Pääkonsekraattorina toimi Dermot Clifford, jota avustivat Charles John Brown ja William Murphy.


title: Horch

text: Saksalaista Horch-merkkistä autoa valmistettiin vuosina 1904–1940, sekä 1954-1957. Itäsaksalaisen Horchin ja länsisaksalaisen emoyhtiö Auto-Unionin kiista Horch-nimen käyttöoikeudesta päättyi vuonna 1957 jäljemmän eduksi. Näin Horch-merkki poistui toistaiseksi käytöstä, vaikkakin Audin oli lehdistössä uumoiltu suunnittelevan perinnenimen uudelleen käyttöön ottamista C3-tyypin 100- ja 200-malliensa yläpuolelle edustusautoluokkaan sijoittuvassa nelivetoisessa sedan-mallissaan, mikä tuli kuitenkin viimein Horch- tai 300-nimien sijaan markkinoille mallinimellä Audi V8 (tyyppi 4C, 1988-1994).


title: Horch

text: August Horch (1868–1951) oppi sepäksi vuosina 1888-1890 Benz § Cie-yhtiössä, ja teknikoksi Technikum Mittweidassa tämän jälkeen. Hän perusti rahoittajansa Salli Herzin kanssa 14.11.1899 "Horch & Cie"-nimisen yrityksensä Köln-Ehrenfeldissä, mikä korjasi Benz-ajoneuvoja entisessä hevostallissa. Ensimmäisen oman "Malli 1"-autosa Horch valmisti vuonna 1900, joskin sen koeajot seuraavana vuonna eivät sujuneet kommelluksitta. Yrityksellä ei liioin ollut tiloja tai varojakaan ryhtyä valmistamaan autoa. Rahoittajaksi tulleen plauenilaisen Max Bauerin ja tämän koneenrakennusyhtiö Bauer & Lange:n tuella yritys siirtyi sittemmin 1902 Reichenbachiin (Vogtland). Mallia 4–15 PS August Horch valmisti vuoteen 1903, ja mallia 3-22 PS (Saksan ensimmäinen auto nelisylinterisellä moottorilla) 1903-1904. Paikallisten yrittäjien kuitenkin vastustaessa Horchin laajentamissuunnitelmia, yritys siirtyi August Horchin tuttavan ja automobiiliklubin perustajan, Zwickaun kaupunginvaltuutettu Paul Fikentscherin houkuttelun vuoksi kyseiseen kaupunkiin, missä se rekisteröitiin 10.5.1904 kaupparekisteriin nimellä "A. Horch & Cie. Motorwagenwerke Actiengesellschaft" (osakeyhtiö), ja se toiminta alkoi Zwickaussa jo samana vuonna. Zwickaulainen oikeustieteen tohtori ja asianajaja Rudolf Stössel voitti Horch-autolla vuonna 1906 vaikean, edellisvuonna ensi kertaa ajetun "Herkomer-Konkurrenz"-kilpailun. Kyseessä oli ankara luotettavuusajo, ja perustaja August von Herkomerin aktiivisuus sekä hänen lahjoittamansa arvokas 40 kilon hopeapokaali houkuttelivat osallistujiksi Saksan ja muiden Euroopan maiden aatelisia ja merkkihenkilöitä, muun muassa keisari Vilhelm II:n veljen, Preussin prinssi Heinrichin. Kilpailu kuului siksi aikansa arvostetuimpiin, ja sen voittaminen oli merkittävä saavutus.


title: Horch

text: Vuonna 1907 yhtiö esitteli ensimmäisen kuusisylinterisen mallinsa 28/65 PS, muttei kyennyt enää toistamaan aiempaa kilpailumenestystään. Pettynyt, yhtiössään vähemmistöosakkaaksi jäänyt, ja rahoittaja-osakkaiden luottamuksen menettänyt August Horch erosi siitä erimielisyyksien vuoksi vuonna 1909 perustaakseen uuden yhtiön, jonka nimeksi tuli aluksi "August Horch Automobilwerke GmbH". Tämä aiheutti kuitenkin nimikiistan edeltävän Horch-nimisen yrityksen kanssa, minkä vuoksi August Horch nimesi uuden yhtiönsä viimein Audiksi ("audi" on latinankielinen muunnos "horch"-imperatiivistä, suomeksi "kuuntele"), jonka nimen Horchin ystävä ja rahoittaja Paul Fikentscherin poika Franz oli keksinyt. 25.4.1910 yhtiö muutti nimekseen "Audi Automobilwerke Zwickau GmbH":n, ja samana vuonna se esitteli ensimmäisen Audi-automobiilinsa. Vuonna 1915 se muutti yhtiömuotonsa osakeyhtiöksi ("Audiwerke AG Zwickau") ja listautui pörssiin. Viimein August Horch nimitettiin vuonna 1917 jäseneksi komissioon, mikä suunnitteli Saksan ensimmäisen panssarivaunun, vuonna 1918 sotatoimiin osallistuneen A7V:n. Audin osakeyhtiöksi muuttamisen jälkeen August Horch menetti päätäntävaltansa liikkeenjohdollisissa kysymyksissä, ja irtaantui yhtiön päivittäistoiminnasta. Hän toimi 1920-luvulla asiantuntijatehtävissä, ja sai vuonna 1923 kunniatohtorin arvonimen, mutta hänen uusien liiketoimiensa huono menestyminen sekä vaimonsa vakava sairastuminen ajoivat Horchin taloudellisiin vaikeuksiin.


title: Horch

text: August Horchin vuonna 1904 perustama Horch Wagenwerke AG järjestäytyi vuonna 1918 uudelleen Horchwerke Zwickau-osakeyhtiöksi. Niin vanha Horch- kuin uudempi Audi-yhtiökin sulautuivat sittemmin Saksin valtionpankin vaatimuksesta 29.6.1932 DKW:n ja Wandererin kanssa Auto-Union-yhtiöksi, jonka nykyäänkin käytetty neljän renkaan logo viittaa mainittuihin neljään yritykseen. Sulautumisen myötä Horchin perinteinen tunnus, kruunattu H-kirjain (kuva; vuoden 1932 Horch 670 ajalta ennen fuusiota) sai väistyä. August Horch kutsuttiin kuitenkin takaisin yhtymään hallintoneuvoston jäseneksi, missä ominaisuudessaan hän nautti tuntuvaa kuukausikorvausta.


title: Horch

text: 1920-luvulla "Argus"-moottoritehtaan omistaja Moritz Strauss keräsi omistukseensa myös "Horchwerke"-yhtiön osakkeita siten, että vuonna 1923 hän oli saavuttanut määräävän aseman. Argus-yhtiön pääsuunnittelija Paul Daimler loi yhtiölle vuonna 1926 Saksan sarjatuotantoautoissa ensimmäisen kahdeksansylinterisen 12/60 PS- eli Typ 303-automallin (arkikielellä "Horch 8"), johon kilpailija Mercedes-Benzin oli vastattava Ferdinand Porsche suunnittelemalla, vuonna 1928 esitellyllä, myöskin kahdeksansylinterisellä "Nürburg 460"-mallilla. Kiireesti luotu Nürburg 460 oli kuitenkin paljon kilpailijaansa vanhakantaisempi muun muassa korkean runkonsa takia, eli antoi uudenaikaiselle Horchille - varustettu myös ensimmäisenä Saksassa Bosch-Dewandren alipainetehostetuilla jarruilla - etulyöntiaseman kalliiden mallien kilpailussa. Erityisesti sulautumisen 1932 jälkeen Horch keskittyi Auto-Unionin ryhmässä valmistamaan loistoautoja, ja nousi yli 4,2 litran iskutilavuusluokassa 1930-luvun aikana saksalaisvalmistajista suurimmaksi noin 44%, myöhemmin jopa yli 50% markkinaosuudella (Wikipedia).


title: Horch

text: Horch valmisti 1930-luvulla 8-sylinterisillä rivi- ("BL"-sarja) ja myöhemmin myös V-moottoreilla varustettuja automalleja, joissa tarjottiin edistyksellistä tekniikkaa kuten kannen yläpuolista nokka-akselia ja De Dion -mallista erillistuettua taka-akselia. Vuosina 1931-1934 Horch teki myös 81 kappaletta Typ 670/Typ 600-malleja, joissa oli vuonna 1929 yhtiöstä lähteneen Paul Daimlerin pääsuunnittelijana korvanneen Fritz Fiedlerin kehittämä kaksitoistasylinterinen V-moottori - eräs ensimmäisistä automoottoreista hydraulisella venttiilivälyksen säädöllä, joka oli tarjolla kahdella eripituisella alustalla edustus- (pitkä) tai urheilumalleja (lyhyt alusta) varten. Malli oli hinnoiteltu hieman saksalaiskilpailijoitaan Maybach DS7/DS8 (myöskin V12-moottori) sekä Mercedes-Benz 770 edullisemmaksi. Vain neljän Horch "12"-yksilön tiedetään säilyneen nykypäivään saakka (kuva; vuoden 1932 Horch 670 Zwölfzylinder). Viimeistä Horch 850 -autoa valmistettiin vuosina 1937–1940. Chemnitzissä valmistettiin Horch 853A -mallia yhteensä 1 023 kappaletta, viimeisenä vuonna 1940 vain kaksi kappaletta. Mercedes Benz oli Horch-auton kilpailija loistoautoluokassa ja Mercedes Benz 540 K muistutti myös ulkonäöltään Horch 853 A:ta. Horch 853 A:ssa oli 8-sylinterinen rivimoottori, tilavuudeltaan 4 944 cm³ ja teholtaan 120 hevosvoimaa eli 88 kilowattia. Moottorin koosta johtuen konepelti oli pitkä. Autossa oli jarrutehostin, mutta ohjaustehostin puuttui. Horch 853 A Cabriolet painoi 2 450 kiloa..


title: Horch

text: Länsimaissa on jäljellä useita kymmeniä Horch-autoja . Melkoinen määrä saksalaisia 1930-luvun autoja päätyi Neuvostoliittoon sotasaaliina ja entisen Neuvostoliitton alueella on yhä Horch-autoja. Elokuvassa Schindlerin lista Oskar Schindlerillä oli neliovinen Horch 850 .


title: Horch

text: Auto Union-konserni keskittyi jo sodan varhaisessa vaiheessa vuonna sotatuotantoon, mikä tarkoitti siviilimarkkinoille suunnatun toiminnan alas ajamista jo vuoden 1940 aikana. Horchin osaksi lankesi valmistaa keskiraskaita ja raskaita maastoautoja ("Einheits-PKw", 1943 asti) sekä lentomoottoreiden komponentteja konserniin kuuluvalle "Mitteldeutsche Motorenwerke"-yhtiölle Leipzigin lähistön Tauchassa. Maastohenkilöautojen tuotannon loputtua Horch valmisti alustoja Sd.KFz 251-rynnäkköpanssariin, ja muita sota-ajan tarvikkeita kuten sähkötoimisia G7e- eli "Gerät 20"-torpedoja sukellusvenelaivastolle. Niin Horch kuin Audikin käyttivät vankeja pakkotyövoimana, ja vuodesta 1944 lähtien yhtiöillä oli omat Flossenbürg-keskitysleirin alaisuudessa toimivat haaraleirinsä. Horch-haaraleirissä Zwickaussa oli noin 1 000 vankia, ja uhriluku oli 280 vankia (Wikipedia DE).


title: Horch

text: Lähde/käännös: Wikipedia DE


title: Horch

text: Auto Unionin, tarkemmin Horchin kilpa-autojen osasto valmisti vuosina 1934-1939 lisäksi kuuluisia, Ferdinand Porschen uutta 750 kg-kilpaluokkaa varten suunnittelemasta "P-Wagenista" syntyneitä Auto Union tyyppien A-D Grand Prix-kilpureita. Auto Union pystyi suunnitelmat vuonna 1933 lunastettuaan näin esittelemään uuden V16-moottorilla varustetun kilpa-autonsa uuteen luokkaan jo kaudelle 1934, kun taas valmisteluaika oli jäänyt liian lyhyeksi Mercedes-Benzin kilpaosaston ehtiä mukaan uuteen luokkaan. Sotaa edeltävien vuosien kilpailujen saaliina (tyypit A-D) oli neljä mäkikilpailujen mestaruutta sekä kolme Saksan mestaruutta 1934, 1936 sekä 1938. Virtaviivaisella korilla varustetulla tyyppi C:llä ajettiin lisäksi lukuisia nopeusennätyksiä, joiden aikana Bernd Rosemeyer ylitti vuonna 1937 ensimmäisenä 400 km/t-rajapyykin tavallisella tiellä (autobaanalla). Rosemeyer menehtyisi erään moottoritiellä Frankfurt-Darmstadt (nykyisin A5-autobaana) Auto Union Typ R:llä ("Rekordwagen") ajetun ennätysyrityksen aikana tapahtuneessa onnettomuuteen 28. tammikuuta 1938. Paikalla (etelän suuntainen ajorata, kilometri 508) sijaitsee levähdysalue, mikä oli aina vuoteen 2015 asti nimetty Rosemeyerin mukaan, ja minkä kupeessa sijaitsevat aiheesta kertovat muistotaulu sekä -pylväs.


title: Horch

text: Toisen maailmansodan jälkeen Horchin tehtaat Chemnitzissä jäivät Itä-Saksan alueelle. Ne olivat kärsineet sodan loppuvaiheessa tuhoa pommituksissa, mutta jo vuosina 1945-1946 Horch alkoi sodan aikaisen tuotantonsa jäännösvarastoa hyväksi käyttäen valmistaa "Aufbauwagen"-vetokärryjä, joita käytettiin paitsi maataloudessa myös raunioiden raivaustyössä. Vuodesta 1948 lähtien tehdas valmisti jälleen moottorilla varustettuja traktoreita sekä H3-mallisia kuorma-autoja, joiden jatkokehitelty H3A-versio oli Itä-Saksan ensimmäinen omaa suunnittelua edustanut moottoriajoneuvo.


title: Horch

text: Tehdas esitteli vuonna 1954 valtionjohtaja Walter Ulbrichtin syntymäpäiviä juhlistaakseen "Horch P240"-mallisen kuusisylinterisen edustusauton koekappaleen, jonka suunnittelun DDR:n koneenrakennusministeriö oli antanut Horch-suunnittelyryhmälle toimeksi syyskuussa 1953. Aikalaisensa Wartburg 311:n tavoin Horch P240 oli muotoiltu varsin ajanmukaiseksi ellei jopa yhdysvaltalaismaisen koreaksi. Vuonna 1957 käydyn Horch-merkin käyttöoikeuskiistan ratkettua länsisaksalaisen Auto_Unionin hyväksi mallinimi muuttui tuotannon 1958-1959 ajaksi "Sachsenring P240":ksi (nimi viittasi läheiseen Sachsenring-kilparataan). Autoja meni lähinnä viranomais- ja valtiolliseen käyttöön, joskin P240-mallia vietiin myös ulkomaille rajallisessa määrin. Luotettavuusongelmista kärsinyt P 240 ei saavuttanut suosiota muissa Keskinäisen_taloudellisen_avun_neuvoston jäsenmaissa, ja myös Itä-Saksassa sen tilalle otettiin virka-autoissa käyttöön GAZ M-21 Volga-, sekä valtion edustusautoina Tšaika-malleja, sillä edustusautoprojektin kiirehtiminen, myös komponenttien hankinnan vaikeutuminen yli Saksojen välille nousseen systeemirajan, aiheutti P240-mallissa paljon lastentauteja. Kookas P 240 myös söi resursseja Itä-Saksan muulta autotuotannolta, minkä vuoksi sen tuotanto lopetettiin vuonna 1959 valmistusmäärän 1 382 kappaleen jälkeen. Sachsenring P240:n pohjalta syntyi vuonna 1969 kuitenkin vielä neljä "Repräsentant"-paraatiautoa valtiojohdon tarpeisiin ajanmukaisella muotoilulla ja hieman P240-mallista edelleen kehitellyllä tekniikalla.


title: Horch

text: Vuoden 1958 Saksan sosialistisen yhtenäisyyspuolueen päätöksellä Zwickaun Horch- (VEB Horch Kraftfahrzeug- und Motorenwerke Zwickau, 1957) ja Audi-tehtaat (VEB Automobilwerk Zwickau) yhdistettiin "VEB Sachsenring Automobilwerke Zwickau"-yritykseksi (VEB tarkoittaen Volkseigener Betrieb saks. kansan omistama yritys), ja Horch-tehdas jatkoi Trabant-automallin valmistajana aina vuoteen 1991 asti. Horch-tehdasalueen rakennuskanta on nykyään suojeltu, ja sinne sekä August Horchin asuintaloon on sijoitettu Horch-museo, joskin osalle kaupungin keskustassa sijaitsevan Horch-tehdasalueen rakennuksista ei ole keksitty uutta käyttöä.


title: Horch

text: Mobilisti-lehti 2/2001


title: Marko Varajärvi

text: Marko Varajärvi (s. 18. syyskuuta 1971 Olofström, Ruotsi) oli Vasemmistoliiton puoluesihteeri 8. kesäkuuta 2013 – 11. kesäkuuta 2016. Hänet valittiin tehtävään puoluekokouksessa 8. kesäkuuta 2013. Varajärvi toimi aiemmin mm. Lapin liiton kehittämisjohtajana vuosina 2010–2013.


title: Marko Varajärvi

text: Varajärvi on työläisperheen kasvatti, Torniossa asuva isä oli ammatiltaan hitsaaja ja äiti siivooja. Varajärvi syntyi Ruotsissa ja vietti lapsuutensa Luulajassa vuoteen 1984 saakka. Varajärvi on opiskellut Jyväskylän yliopistossa ruotsin kieltä, valtio-oppia, filosofiaa ja yhteiskuntapolitiikkaa. Koulutukseltaan hän on filosofian ja yhteiskuntatieteiden maisteri.


title: Marko Varajärvi

text: Varajärvi valittiin Lapin liiton kehittämisjohtajan tehtävään joulukuussa 2009 ja hän aloitti helmikuussa 2010. Maaliskuussa 2013 Korkein hallinto-oikeus (KHO) totesi nimityksen tasa-arvolain vastaiseksi, sillä kaksi tehtävää hakenutta naista olivat KHO:n päätöksen mukaan Varajärveä pätevämpiä hoitamaan kehittämisjohtajan virkaa. Tasa-arvopäätöksen tehneistä viidestä tuomarista neljä oli naista ja esittelijänä nainen. KHO:n päätös oli tiettävästi valmiina jo tammikuussa 2013, mutta päätös annettiin vasta Minna Canthin ja tasa-arvon päivänä 19. maaliskuuta 2013. Varajärvi ilmoitti KHO:n päätöksen jälkeen, ettei enää aio hakea kehittämisjohtajan virkaa. Hän irtisanoutui kehittämisjohtajan tehtävästä sen jälkeen kun hänet valittiin Vasemmistoliiton puoluesihteeriksi Tampereella 8. kesäkuuta 2013.


title: Marko Varajärvi

text: Varajärven työ puoluesihteerinä päättyi puoluekokouksessa Oulussa 10.-12. kesäkuuta 2016. Puoluesihteerikauden jälkeen Varajärvi siirtyi syyskuussa 2016 Tornionlaakson Neuvoston toiminnanjohtajaksi.. Kyseessä on kuntayhtymä, johon kuuluuvat Tornio, Ylitornion, Pello, Kolari, Muonio ja Enontekiö. Ruotsin kunnista neuvostoon kuuluvat Haaparanta, Övertorneå, Pajala ja Kiiruna. Norjasta neuvostoon kuuluvat kunnat Storfjord, Kåfjord ja Nordreisa.


title: Marko Varajärvi

text: Aiemmin Varajärvi on työskennellyt Pohjois-Pohjanmaan Vasemmiston ja Kainuun Vasemmiston toiminnanjohtajana 2007–2010 sekä AKT:n keskustoimistossa toimitsijana ja palkkasihteerinä 2003–2007. Vuosina 2001–2003 hän oli Paavo Lipposen II hallituksen alue- ja kuntaministeri Martti Korhosen avustaja ja vuosina 1999–2000 kansanedustaja Unto Valppaan eduskunta-avustaja.


title: Marko Varajärvi

text: Pohjolan Sanomien mukaan Marko Varajärvi siirtyi sosialidemokraattisen puolueen jäseneksi elokuussa 2016. Eronsa syistä Vasemmistoliitosta hän kirjiotti Uuden Suomen blogissaan Pitkät kirstunnaulat. Varajärvi on SDP:n ehdokkaana Lapissa vuoden 2019 eduskuntavaaleissa.


title: Primera Divisiónin kausi 2013–2014

text: Primera Divisiónin kausi 2013–2014 oli Espanjan jalkapallon pääsarjan Primera Divisiónin 83. kausi. Kausi alkoi 17. elokuuta 2013 ja päättyi 18. toukokuuta 2014. Barcelona lähti kauteen hallitseva mestarina. Kuten myös edellisinä vuosina Nike tarjoaa viralliset pelipallot otteluihin.


title: Primera Divisiónin kausi 2013–2014

text: Kauden 2012–2013 sarjasta putosivat Mallorca, Deportivo La Coruña ja Real Zaragoza. Kaudeksi 2013–2014 sarjaan nousivat Elche, Villarreal ja Almería.


title: Primera Divisiónin kausi 2013–2014

text: "Tilanne 12. toukokuuta 2014."


title: Primera Divisiónin kausi 2013–2014

text:
Uutislehti "Marca" myöntää Pichichi-palkinnon pelaajalle, joka viimeistelee eniten maaleja kauden aikana.
Urheilulehti Marca myöntää Zamora-palkinnon kauden parhaalle maalivahdille.


title: Charles John Brown

text: Charles John Brown (s. 13. lokakuuta 1959 New York) on yhdysvaltalainen roomalaiskatolinen arkkipiispa ja Pyhän istuimen diplomaatti. Hänet vihki papiksi New Yorkin arkkihiippakuntaan John Joseph O'Connor 13. toukokuuta 1989, ja hänet nimitettiin apostoliseksi nuntiukseksi Irlantiin sekä Aquileian titulaariarkkipiispaksi 26. marraskuuta 2011. Piispaksi vihkiminen seurasi 6. tammikuuta 2012. Pääkonsekraattorina toimi paavi Benedictus XVI, jota avustivat Tarcisio Bertone ja William Joseph Levada.


title: Willys

text: Willys oli vuosina 1926–1955 valmistettu yhdysvaltalainen automerkki.


title: Willys

text: John Willys osti Overland-autotehtaan vuonna 1908. Overland-autoja valmistettiin 1903–1926. Vuosina 1912–1918 Willys oli Yhdysvaltain toiseksi suurin autonvalmistaja Fordin jälkeen. Overland-autojen valmistus päättyi 1926, jolloin sen korvasivat saman valmistajan Willys ja Whippet-automerkit.


title: Willys

text: Whippet-autoja valmistettiin vuosina 1926–1931. Whippet-autot olivat saman valmistajan Willys-merkkiä pienempiä ja halvempia. Whippet-autoissa oli neli- tai kuusisylinterinen sivuventtiilimoottori. Whippet-autojen tuotanto päättyi vuonna 1931, mutta Willysin tuotanto jatkui. Whippet on merkkinä vähän tunnettu johtuen sen valmistuksen lyhytaikaisuudesta. Whippet-autoa tuotiin Suomeenkin. Whippeteissä oli isot ajovalot, leveä nokka ja takasivuilla erilliset parkkivalot.


title: Willys

text: 1930-luvulla Willys-autoja valmistettiin Toledossa Ohiossa.


title: Willys

text: Toisen maailmansodan aikaan kuuluisin Willys-auto oli Willys MB, paremmin tunnettu nimellä "Jeeppi". Willysin lisäksi Jeeppiä valmistivat Ford ja American Bantam.


title: Willys

text: Viimeinen Willys-henkilöauto valmistui vuonna 1955. Sen jälkeen yhtiö on vaihtanut monta kertaa omistajaa, mutta maastoautojen valmistus on jatkunut. Tuotemerkki Jeep oli niin vahva, että Kaiser Corporation muutti autotehtaan nimeksi 1955 Kaiser Jeep ja maastoautojen merkiksi Willysin sijasta Jeep. Vuonna 1970 yhtiön nimeksi tuli Jeep Corporation.


title: Willys

text: Huomattavin saman autotehtaan nykyisistä maastoautoista on Jeep Wrangler.


title: Willys

text: Mobilisti Senior 4/2006


title: Samson Burke

text: Samson Burke (6. marraskuuta 1930 Toronto) on kanadalainen kehonrakentaja, kilpauija, painija ja näyttelijä.


title: Samson Burke

text: Burke opiskeli Montrealin McGill-yliopistossa ja edusti Kanadaa olympialaisten kilpauinnissa. 1950-luvulla hän toimi showpainijana taiteilijanimellä "Sammy Berg".


title: Samson Burke

text: 1960-luvun alussa Burke näytteli voimamiesrooleja italialaisissa peplum-elokuvissa. Hänen ensimmäinen roolinsa oli Ursus Luigi Capuanon filmissä "Ursuksen kosto" ("La vendetta di Ursus", 1961). Vuosikymmenen loppupuolella Burke esiintyi italialaisissa ja länsisaksalaisissa toimintaelokuvissa sekä myöhemmin yhdysvaltalaisissa TV-sarjoissa. Amerikassa hänet muistetaan parhaiten Herkuleen roolista elokuvassa "The Three Stooges Meet Hercules" (1962).


title: Mclusky

text: Mclusky (alun perin Best) oli brittiläinen post-hardcore-yhtye, joka perustettiin Cardiffissa, Walesissa vuonna 1996. Yhtyeen jäseniin kuuluivat englantilainen Andrew "Falco" Falkous (laulu, kitara) Newcastle upon Tynestä, Jonathan Chapple (basso, laulu) ja Jack Egglestone (rummut), joka korvasi edellisen rumpalin Matt Harding loppuvuodesta 2003. Yhtye on julkaissut neljä virallista albumia ja useita singlejä. Yhtye hajosi tuntemattomasta syystä vuonna 2005.


title: Saint Peter Port

text: Saint Peter Port on Guernseyn pääkaupunki ja tärkein satama. Vuonna 2015 kaupungissa oli 18 600 asukasta.


title: Saint Peter Port

text: Saint Peter Port on jaettu neljään piirikuntaan ("canton"):


title: Saint Peter Port

text: Cornetin linna sijaitsee Saint Peter Portin edustalla. Linna on rakennettu 1200-luvulla, ja sitä kehitettiin 1600-luvulla, kun tuliaseet olivat kehittyneet. Linna on nykyisin avoinna yleisölle.


title: Stefan Liv Memorial Trophy

text: Stefan Liv Memorial Trophy jaetaan vuosittain Swedish Hockey Leaguen ("Elitserien" vuoteen 2013) pudotuspelien arvokkaimmalle pelaajalle. Palkinnon myöntää sarjan pelaajayhdistys SICO (Sveriges ishockeyspelares centralorganisation). Palkinto jaettiin ensimmäisen kerran keväällä 2010, mutta vuonna 2013 se nimettiin "Stefan Liv Memorial Trophyksi" kunnianosoituksena 7. syyskuuta 2011 Lokomotiv Jaroslavlin lento-onnettomuudessa kuolleen huippumaalivahti Stefan Livin muistolle.


title: NHL:n varaustilaisuus 1993

text: NHL:n varaustilaisuus 1993 oli NHL:n 31. vuotuinen . Se järjestettiin Colisee de Quebecissa (nykyään Colisée Pepsi), Quebec Cityssä, 26. kesäkuuta 1993. Ottawa Senators varasi ensimmäisenä Alexandre Daiglen. Ainoa suomalainen ensimmäisellä kierroksella varattu pelaaja oli Saku Koivu, jonka Montreal Canadiens varasi 21. varausvuorolla. Myöhemmillä kierroksilla varattiin vielä seitsemän suomalaista.


title: Sormusukonkorento

text: Sormusukonkorento ("Anax parthenope") on sudenkorento. Se tavattiin Suomessa ensimmäisen kerran heinäkuussa 2013 Inkoossa. Takaruumiin tyven ympärillä sillä on sinistä ja joskus voi koko takaruumis olla sininen. Se on todennäköisesti tullut Virosta, jossa sitä on tavattu ensimmäisen kerran vuonna vuonna 2008. Suomessa on nyt tavattu 60 eri sudenkorentolajia.


title: Bruma

text: Armindo Tué Na Bangna eli Bruma (s. 24. lokakuuta 1994 Bissau, Guinea-Bissau) on portugalilainen jalkapalloilija, pelipaikaltaan vasen laitalinkki.


title: Bruma

text: Bruma syntyi Guinea-Bissaussa, mutta muutti jo lapsena Portugaliin. Hän liittyi Sportingin nuorisoakatemiaan 12-vuotiaana.


title: Bruma

text: Kausi 2012–13 oli Bruman ensimmäinen aikuisten tasolla. Hän aloitti Sportingin reservijoukkueessa toiseksi korkeimmalla sarjatasolla Segunda Ligassa. 6. joulukuuta 2012 CF Uniãoa vastaan Bruma teki kaksi maalia, mutta hänet ajettiin ulos ottelun loppuhetkillä, ja Sporting hävisi 2–3.


title: Bruma

text: Helmikuussa 2013, 18 vuoden iässä, Bruma teki debyyttinsä Sportingin ykkösjoukkueessa, kun hän pelasi ensimmäisen puoliskon Marítimoa vastaan pelatusta ottelusta.


title: Bruma

text: Kansainvälisellä tasolla Bruma on pelannut parhaimmillaan alle 20-vuotiaiden maajoukkueessa. Kyseisen ikäluokan MM-kilpailuissa 2013 hän sijoittui maalipörssin toiseksi tekemällä viisi maalia neljässä ottelussaan.


title: Bruma

text: Bruman isoveli Buomesca pelaa myös jalkapalloa laiturina, ja hänkin pelasi nuorena Sportingin riveissä.


title: Marit Grødum

text: Marit Helene Fiane Grødum (o.s. Christensen, s. 11. joulukuuta 1980) on norjalainen jalkapalloilija, pelipaikaltaan puolustaja. Hän on pelannut Norjan maajoukkueessa 89 maaottelua ja tehnyt niissä 12 maalia. Ensimmäisen naisten maaottelunsa hän pelasi maaliskuussa 2003 ja viimeisimmän lokakuussa 2013.


title: Marit Grødum

text: Grødum saavutti EM-hopeaa 2005 ja 2013. Hän pelasi MM-kilpailuissa 2007 ja olympiakisoissa 2008.


title: Marit Grødum

text: Seuratasolla Grødum edustaa Amazon Grimstadia. Kauden 2014 hän oli äitiysvapaalla pelikentiltä.


title: Kirjorintabulbuli

text: Kirjorintabulbuli ("Pycnonotus squamatus") on bulbulien heimoon kuuluva varpuslintu.


title: Kirjorintabulbuli

text: Kirjorintabulbulia tavataan Bruneissa, Indonesiassa, Malesiassa ja Thaimaassa. Laji on vähentymässä elinympäristöjen tuhoutumisen takia, ja se on luokiteltu silmälläpidettäväksi, vaikkakin sen levinneisyysalue on laaja.


title: Kirjorintabulbuli

text: Kirjorintabulbuli elää metsissä, ja sitä tavataan 1 000 metrin korkeuteen merenpinnasta.


title: Toril Akerhaugen

text: Toril Hetland Akerhaugen (s. 5. maaliskuuta 1982) on norjalainen jalkapalloilija, pelipaikaltaan puolustaja. Hän on pelannut Norjan maajoukkueessa 59 maaottelua. Ensimmäisen naisten maaottelunsa hän pelasi tammikuussa 2006 ja viimeisimmän lokakuussa 2013.


title: Toril Akerhaugen

text: Akerhaugen on edustanut Norjaa EM-kilpailuissa 2009 ja 2013. Jälkimmäisissä hän saavutti EM-hopeaa.


title: Toril Akerhaugen

text: Seuratasolla Akerhaugen edustaa Stabækia.


title: Sinirintabulbuli

text: Sinirintabulbuli ("Pycnonotus cyaniventris") on bulbulien heimoon kuuluva varpuslintu.


title: Sinirintabulbuli

text: Sinirintabulbulia tavataan Bruneissa, Indonesiassa, Malesiassa, Myanmarissa ja Thaimaassa. Se on melko laajalla levinnyt ja yleinen, mutta vähenemässä elinympäristöjen tuhoutumisen takia. Se on luokiteltu silmälläpidettäväksi.


title: Punaposkibulbuli

text: Punaposkibulbuli ("Pycnonotus jocosus") on bulbulien heimoon kuuluva varpuslintu.


title: Punaposkibulbuli

text: Punaposkibulbulia tavataan luonnonvaraisena Bangladeshissa, Bhutanissa, Kambodžassa, Kiinassa, Intiassa, Laosissa, Malesiassa, Myanmarissa, Nepalissa, Thaimaassa ja Vietnamissa. Sen on kuvattu olevan yleinen monilla alueilla, ja se on luokiteltu elinvoimaiseksi.


title: Ingvild Stensland

text: Ingvild Stensland (s. 3. elokuuta 1981) on norjalainen jalkapalloilija, pelipaikaltaan keskikenttäpelaaja. Hän on pelannut Norjan maajoukkueessa vuoden 2014 loppuun mennessä 137 maaottelua ja tehnyt niissä kymmenen maalia. Ensimmäisen naisten maaottelunsa hän pelasi tammikuussa 2003.


title: Ingvild Stensland

text: Stensland on edustanut Norjaa MM-kilpailuissa 2007 ja 2011, olympialaisissa 2008 sekä EM-kilpailuissa 2005, 2009 ja 2013. Vuosien 2005 ja 2013 EM-kisoissa hän saavutti hopeamitalin.


title: Ingvild Stensland

text: Seuratasolla Stensland edustaa Stabækia.


title: Henry Morgenthau, Jr.

text: Henry Morgenthau Junior (1891–1967) oli Yhdysvaltojen valtiovarainministeri vuosina 1934–1945, koko toisen maailmansodan ajan.


title: Henry Morgenthau, Jr.

text: Morgenthau tuli valtiovarainministeriksi Franklin D. Rooseveltin presidenttikauden alkupuolella. Alkuaikoina hänen oli huolehdittava talouspolitiikan suunnanmuutoksesta New Deal –ohjelman suuntaan. Vuodesta 1941 alkaen maa siirtyi sotatalouteen, johon kuului laaja sotateollinen tuotanto. Morgenthaun tehtävänä oli tällöin rahoittaa sotatalous ja sotatuotanto inflaatiota välttäen. Tavoitteeseen päästiin pitämällä korot ylhäällä ja myymällä kansalaisille sotaoblikaatioita. Morgenthau vastasi myös vihollismaa Japanin Yhdysvalloissa olleiden varojen jäädyttämisestä. Lisäksi Morgenthau oli yksi niistä poliitikoista, jotka huolehtivat lainaus- ja vuokrausohjelman (Lend-Lease) toteuttamisesta.


title: Henry Morgenthau, Jr.

text: Syyskuussa 1944 pidettiin Quebecin konferenssi, jossa hahmoteltiin sodanjälkeistä maailmaa. Morgenthau esitti siellä niin sanotun Morgenthau-suunnitelman, jonka mukaan sodanjälkeinen Saksa olisi maatalousmaa, eikä sen annettaisi teollistua. Sekä Roosevelt että Winston Churchill olivat samaa mieltä, mutta heidän hallituksensa eivät olleet. Kun suunnitelma vuoti julkisuuteen, se sai tyrmäävän vastaanoton. Natsi-Saksan propagandaministeri Joseph Goebbels käytti kohua hyväkseen liitoutuneiden vastaisen mielialan lietsomiseen, ja siinä viitattiin myös Morgenthaun juutalaisuuteen.


title: Ada Hegerberg

text: Ada Stolsmo Hegerberg (s. 10. heinäkuuta 1995 Sunndalsøra) on norjalainen jalkapalloilija. Hän on pelannut Norjan maajoukkueessa kesäkuun 2015 loppuun mennessä 66 maaottelua ja tehnyt niissä 38 maalia. Ensimmäisen naisten maaottelunsa hän pelasi marraskuussa 2011.


title: Ada Hegerberg

text: Hegerberg edusti Norjaa alle 20-vuotiaiden MM-kilpailuissa 2012 ja teki turnauksessa kaksi maalia. Vuonna 2013 hän saavutti hopeaa naisten EM-kilpailuissa ja teki Norjan kolmannen maalin puolivälieräottelussa Espanjaa vastaan. MM-kilpailuissa 2015 Hederberg pelasi neljännesvälieriin yltäneen Norjan jokaisessa neljässä ottelussa ja teki niissä yhteensä kolme maalia.


title: Ada Hegerberg

text: Seuratasolla Hegerberg edustaa ranskalaista Olympique Lyonnaisia. Aiemmin hän pelasi saksalaisessa 1. FFC Turbine Potsdamissa, jonne hän siirtyi kotimaansa Stabækista. Myös hänen isosiskonsa Andrine Hegerberg pelasi Potsdamissa.


title: Caroline Hansen

text: Caroline Graham Hansen (s. 18. helmikuuta 1995) on norjalainen jalkapalloilija, pelipaikaltaan keskikenttäpelaaja. Hän on pelannut Norjan maajoukkueessa vuoden 2014 loppuun mennessä 33 maaottelua ja tehnyt niissä 12 maalia. Ensimmäisen naisten maaottelunsa hän pelasi lokakuussa 2011.


title: Caroline Hansen

text: Hansen edusti Norjaa alle 20-vuotiaiden MM-kilpailuissa 2012 ja teki turnauksessa kaksi maalia. Vuonna 2013 hän saavutti hopeaa naisten EM-kilpailuissa.


title: Caroline Hansen

text: Seuratasolla Hansen edustaa saksalaista Wolfsburgia, jonne hän siirtyi kotimaansa Stabækista vuonna 2014.


title: EURion

text: EURion on viidestä ympyrästä muodostuva kuvio, joka on esiintynyt monien maiden seteleissä vuodesta 1996 lähtien. Kuvion tarkoitus on, että modernit kopiokoneet tunnistavat kopioitavan kuvan seteliksi ja sitten kieltäytyvät kopioimasta sitä. Kuvio on osa seteleissä esiintyviä väärentämisenesto-piirteitä.


title: Laure Boulleau

text: Laure Boulleau (s. 22. lokakuuta 1986 Clermont-Ferrand) on ranskalainen jalkapalloilija, pelipaikaltaan puolustaja.


title: Laure Boulleau

text: Boulleau on pelannut Ranskan naisten maajoukkueessa kesäkuun 2015 loppuun mennessä yhteensä 62 maaottelua, ensimmäisen huhtikuussa 2005. Hän on edustanut maajoukkuetta MM-kilpailuissa 2011, olympialaisissa 2012, EM-kilpailuissa 2013 sekä MM-kilpailuissa 2015.


title: Laure Boulleau

text: Seuratasolla Boulleau on edustanut Paris Saint-Germainia vuodesta 2005.


title: Laura Georges

text: Laura Georges (s. 20. elokuuta 1984 Le Chesnay) on ranskalainen jalkapalloilija, pelipaikaltaan puolustaja.


title: Laura Georges

text: Georges on pelannut Ranskan naisten maajoukkueessa kesäkuun 2015 loppuun mennessä yhteensä 164 maaottelua ja tehnyt niissä kuusi maalia. Ensimmäisen maaottelunsa hän pelasi syyskuussa 2001. Hän on edustanut maajoukkuetta MM-kilpailuissa 2003, 2011 ja 2015, olympialaisissa 2012 sekä EM-kilpailuissa 2005, 2009 ja 2013.


title: Laura Georges

text: Seuratasolla Georges edustaa Paris Saint-Germainia, jonne hän palasi pelattuaan Olympique Lyonnais-seurassa vuodet 2007–2013 ja voitettuaan tänä aikana seitsemän kertaa Ranskan mestaruuden (2007–2013) sekä kahdesti naisten mestarien liigan (2011, 2012).


title: Vesihernekasvit

text: Vesihernekasvit (Lentibulariaceae) on lihansyöjäkasveista koostuva kasviheimo. Sen tunnetuimmat suvut ovat vesiherneet ("Utricularia") ja yökönlehdet ("Pinguicula").


title: Vesihernekasvit

text: Kukkien yleisin väri on keltainen ja se vaihtelee valkoisesta sinipunaiseen.


title: Vesihernekasvit

text: Vesihernekasvit ovat ruohovartisia, usein lehtiruusukkeita muodostavia hyönteissyöjäkasveja, joilla on limaa ja ruoansulatusentsyymejä erittäviä rauhasia. Lehtiasento on kierteinen; lehdet ovat ehytlaitaisia tai kasvi näyttää lehdettömältä eikä kasvulliset osat ole helposti luokiteltavissa. Kukassa on viisiliuskainen ja säteittäinen tai kaksiliuskainen verhiö, kannuksellinen ja kaksihuulinen teriö ja mettä erittäviä karvoja. Heteitä on kaksi. Siemenaiheet sijaitsevat sikiäimessä vapaassa keski- tai pohjaistukassa; luotti on leveäliuskainen, joskus sensitiivinen.


title: Vesihernekasvit

text: Vesihernekasveja on kaikkialla maailmassa, mutta pääasiallisesti niitä tavataan trooppisilla alueilla ja lauhkealla vyöhykkeellä.


title: Vesihernekasvit

text: Vesihernekasvit elävät vedessä tai kosteikkoalueilla.


title: Vesihernekasvit

text: Heimossa on kolme sukua ja 330 lajia.


title: Vesihernekasvit

text: Suvut:


title: Vesihernekasvit

text: Vesihernekasveja istutetaan puutarhoihin, etenkin alppi- ja tropiikkipuutarhoihin. Ne soveltuvat myös käytettäväksi akvaariossa.


title: Sarah Bouhaddi

text: Sarah Bouhaddi (s. 17. lokakuuta 1986 Cannes) on ranskalainen jalkapalloilija, pelipaikaltaan maalivahti.


title: Sarah Bouhaddi

text: Bouhaddi on pelannut Ranskan naisten maajoukkueessa kesäkuun 2015 loppuun mennessä yhteensä 99 maaottelua. Ensimmäisen maaottelunsa hän pelasi helmikuussa 2004. Hän on pelannut olympialaisissa 2012, MM-kilpailuissa 2015 sekä EM-kilpailuissa 2005, 2009 ja 2013.


title: Sarah Bouhaddi

text: Seuratasolla Bouhaddi on edustanut Olympique Lyonnais -seuraa vuodesta 2009 lähtien ja hän on voittanut naisten Mestarien liigan neljä kertaa: vuosina 2011, 2012, 2016 ja 2017.


title: Belizen dollari

text: Belizen dollari (BZD) on ollut Belizen rahayksikkö vuodesta 1885 lähtien. Sen symboli on $, mutta usein käytetään myös lyhennettä BZ erottamaan valuuttaa muista dollarivaluutoista. Belizen dollari jakautuu 100 senttiin. Valuutta on vuodesta 1978 lähtien ollut sidottuna Yhdysvaltain dollariin (kurssilla 2 BZ = 1 USD).


title: Flying Tiger Copenhagen

text: Flying Tiger Copenhagen on tanskalainen, vuonna 1995 Kööpenhaminassa perustettu kauppaketju. Se myy muun muassa toimisto-, koulu- ja askartelutarvikkeita, leluja, hygieniatuotteita, astioita ja sisustusesineitä. Flying Tigerilla on myymälöitä monissa Euroopan maissa, muun muassa Britanniassa, Espanjassa, Irlannissa, Norjassa, Ruotsissa, Suomessa ja Tanskassa.


title: Austin Block

text: Austin Block (s. 10. lokakuuta 1989 Denver, Colorado, Yhdysvallat) on yhdysvaltalainen jääkiekkoilija, joka pelaa ECHL-joukkue Manchester Monarchsissa. Hän on pelipaikaltaan keskushyökkääjä ja laukoo oikealta.


title: Austin Block

text: Coloradossa syntynyt, mutta Southern California Titansin kasvattama Block pelasi vuosina 2007–2009 NAHL-junioriliigan Fairbanks Ice Dogsin riveissä. Hän voitti jälkimmäisellä kaudellaan 2008–2009 koko sarjan pistepörssin tehoilla 29+44=73. Block oli Ice Dogsin paras pistemies ja maalintekijä myös kevään 2009 pudotuspeleissä tehtyään kuudessa ottelussa tehot 7+4=11. Hänet palkittiin kauden päätteeksi NAHL:n vuoden hyökkääjänä ja valittiin ensimmäiseen tähdistökentälliseen.


title: Austin Block

text: Vuodet 2009–2013 Block kävi New Hampshiren yliopistoa. Hän voitti ensimmäisellä kaudellaan 2009–2010 joukkueen mukana Hockey Eastin runkosarjan. Viimeisellä yliopistokaudellaan 2012–2013 Block oli 15 osumallaan UNH:n paras maalintekijä Grayson Downingin ja John Henrionin kanssa.


title: Austin Block

text: Kaudeksi 2013–2014 Block siirtyi vuoden mittaisella sopimuksella SM-liigajoukkue Helsingin IFK:hon. Hän pelasi kauden aikana myös kolme ottelua lainalla Mestis-joukkue HC Keski-Uusimaassa, kunnes Block siirtyi tammikuussa 2014 try-outin kautta Ruotsin toiseksi korkeimmalla sarjatasolla HockeyAllsvenskanissa pelaavaan Karlskrona HK:hon. Hän kuitenkin jätti joukkueen pelillistä syistä kahdeksan pelaamansa ottelun jälkeen helmikuussa, eikä Block pelannut enää loppukaudella missään.


title: Austin Block

text: Block siirtyi kaudeksi 2014–2015 vuoden mittaisella sopimuksella Slovakian Extraliga-joukkue HC 05 Banská Bystrican paitaan. Kesken kauden, helmikuussa 2015 hän kuitenkin siirtyi ECHL-joukkue Bakersfield Condorsiin. Kaudella 2015–2016 Block jatkaa ECHL-uraansa vuoden mittaisella sopimuksella Manchester Monarchsin riveissä.


title: Élodie Thomis

text: Élodie Thomis (s. 13. elokuuta 1986 Colombes) on ranskalainen jalkapalloilija, pelipaikaltaan hyökkääjä.


title: Élodie Thomis

text: Thomis on pelannut Ranskan naisten maajoukkueessa kesäkuun 2015 loppuun mennessä yhteensä 121 maaottelua ja tehnyt niissä 32 maalia. Ensimmäisen maaottelunsa hän pelasi kesäkuussa 2005. Hän on edustanut maajoukkuetta MM-kilpailuissa 2011 ja 2015, olympialaisissa 2012 sekä EM-kilpailuissa 2005, 2009 ja 2013.


title: Élodie Thomis

text: Seuratasolla Thomis on edustanut Olympique Lyonnais-seuraa vuodesta 2007 ja voittanut tänä aikana kahdeksan kertaa Ranskan mestaruuden (2008–2015) sekä kahdesti naisten mestarien liigan (2011, 2012).


title: Sabrina Delannoy

text: Sabrina Delannoy (s. 18. toukokuuta 1986 Béthune) on ranskalainen jalkapalloilija, pelipaikaltaan puolustaja.


title: Sabrina Delannoy

text: Delannoy on pelannut Ranskan naisten maajoukkueessa kesäkuun 2015 loppuun mennessä 26 maaottelua ja tehnyt niissä kaksi maalia. Ensimmäisen maaottelunsa hän pelasi lokakuussa 2012. Hän edusti maajoukkuetta EM-kilpailuissa 2013, jonka puolivälieräottelun rangaistuspotkukilpailussa hän epäonnistui Ranskan neljäntenä laukojana (Ranska hävisi Tanskalle maalein 2–4), sekä MM-kilpailuissa 2013, joissa hän pääsi yhdessä ottelussa vaihtopelaajan kentälle.


title: Sabrina Delannoy

text: Seuratasolla Delannoy on edustanut Paris Saint-Germainia vuodesta 2005.


title: Rusovyöbulbuli

text: Rusovyöbulbuli ("Pycnonotus xanthorrhous") on bulbulien heimoon kuuluva aasialainen varpuslintu.


title: Rusovyöbulbuli

text: Rusovyöbulbulia tavataan Kiinassa, Laosissa, Myanmarssa, Thaimaassa ja Vietnamissa. Lajin kokonaiskantaa ei tiedetä, mutta Kiinassa elää 10 000–100 000 paria. Muuten lajin on kuvattu olevan paikallisesti yleinen, ja se on luokiteltu elinvoimaiseksi.


title: Kiinanbulbuli

text: Kiinanbulbuli ("Pycnonotus sinensis") on bulbulien heimoon kuuluva varpuslintu.


title: Kiinanbulbuli

text: Kiinanbulbulia tavataan Aasian itäosissa. Lajin kokonaiskannan kokoa ei tiedetä, mutta sen on kuvattu olevan runsaslukuinen monilla alueilla. Kiinassa arvioidaan pesivän 10 000–100 000, Taiwanissa 100 000–1 000 000 ja Japanissa 100–100 000 paria. Kiinanbulbulin kannankehitys on nouseva, ja se on luokiteltu elinvoimaiseksi.


title: Line Jensen

text: Line Sigvardsen Jensen (s. 23. elokuuta 1991) on tanskalainen jalkapalloilija, pelipaikaltaan puolustaja tai keskikenttäpelaaja. Hän on pelannut Tanskan naisten maajoukkueessa huhtikuun 2018 loppuun mennessä 66 maaottelua ja tehnyt niissä kaksi maalia. Hän kuului Tanskan joukkueeseen vuoden 2013 EM-kisoissa ja saavutti hopeaa vuoden 2017 EM-kisoissa. Ensimmäisen naisten maaottelunsa hän pelasi lokakuussa 2009. Alle 17-vuotiaiden MM-kilpailuissa 2008 Jensen pelasi Tanskan joukkueen kapteenina.


title: Line Jensen

text: Jensen edusti kotimaassaan Fortuna Hjørringiä vuosina 2009–2016 ja siirtyi tämän jälkeen yhdysvaltalaiseen Washington Spiritiin.


title: Taiwaninbulbuli

text: Taiwaninbulbuli ("Pycnonotus taivanus") on bulbulien heimoon kuuluva varpuslintu.


title: Taiwaninbulbuli

text: Taiwaninbulbulia tavataan kotoperäisenä Taiwanissa. Sen kannaksi arvioidaan 15 000–30 000 yksilöä. Taiwaninbulbulia uhkaa risteytyminen kiinanbulbulin kanssa, mikä vähentää sen omaa kantaa. Lisäksi uhkana on elinympäristöjen tuhoutuminen. Laji on luokiteltu vaarantuneeksi.


title: Nasta laudassa

text: Nasta laudassa ("Vanishing Point") on yhdysvaltalainen vuonna 1971 ensi-iltansa saanut elokuva. Elokuvan ohjasi Richard C. Sarafian G. Cabrera Infanten käsikirjoituksesta. Elokuvan pääosassa on Barry Newman ja tärkeimmissä sivurooleissa ovat Cleavon Little, Dean Jagger, Gilda Texter, Paul Koslo ja Victoria Medlin.


title: Nasta laudassa

text: Elokuva on road movie, joka rakentuu entisen kilpa-ajajan ja poliisin Kowalskin (Newman) tekemälle autonsiirtomatkalle. Kowalski lupaa kuljettaa viritetyn Dodge Challengerin Denverin kaupungista San Franciscoon 16 tunnissa (matkaa kaupunkien välillä noin 1 600 km tietä pitkin). Hänestä muodostuu matkan aikana kulttihahmo ja toisaalta poliisin tavoittelema kohde. Erityisesti Cleavon Littlen näyttelemä radio-dj rohkaisee häntä ja pyrkii auttamaan poliisin sulkujen välttämisessä. Elokuvan loppu on moniselitteinen ja elokuvaa on pidetty esimerkkinä eksistentialismista.


title: Nasta laudassa

text: Elokuvasta on kaksi versiota. Pitemmässä versiossa Kowalski ottaa elokuvan loppupuolella kyytiin salaperäisen liftarin (Charlotte Rampling). Kowalski saa häneltä marihuanaa, vaikka on siitä aiemmissa kohtauksissa kieltäytynyt. Hän pysähtyy kun olo alkaa tuntua sekavalta. Liftari sanoo, että on odottanut Kowalskia, "kaikkialla ja aikojen alusta". Kun Kowalski herää aamulla, nainen on kadonnut jäljettömiin. Barry Newmanin haastattelujen ja ohjaajan kommentin mukaan liftari oli vertauskuvallinen kuolemaa edustava hahmo. Kohtaus poistettiin lopullisesta Yhdysvalloissa esitetystä versiosta, jolloin elokuvan pituus lyheni 105 minuutista 98 minuttiin. Newmanin mielestä kohtaus antaa elokuvalla "vertauskuvallista nostetta" mutta studio pelkäsi ettei yleisö ymmärrä. Suomessa on esitetty lyhyempää versiota.


Valko-Venäjän informatiikan ja radioelektroniikan valtionyliopisto (, ) on viestintään ja tietoliikennetekniikkaan erikoistunut yliopisto Valko-Venäjän pääkaupungissa Minskissä.


title: Valko-Venäjän informatiikan ja radioelektroniikan valtionyliopisto

text: Oppilaitos perustettiin vuonna 1964 nimellä Minskin radiotekniikan instituutti (). Instituutti saavutti Neuvostoliitossa arvostusta hyvätasoisen tieteellisen tutkimustyön ja asiantuntijoiden kouluttamisen osalta. Vuonna 1987 instituutti luokiteltiin Neuvostoliiton johtavien korkeakoulujen joukkoon. Valko-Venäjän itseäistytymisen jälkeen instituutin rakenne ja tehtävät organisoitiin marraskuussa 1993 uudelleen ja oppilaitos sai nykyisen nimensä.


title: Rotkokotka

text: Rotkokotka ("Spizaetus isidori") on haukkojen heimon jalokotkien sukuun kuuluva lintu. Usein se sijoitetaan myös omaan sukuunsa "Oroaetus" sen ainoana lajina. Sitä tavataan kapealla kaistaleella Etelä-Amerikassa Argentiinassa, Boliviassa, Kolumbiassa, Ecuadorissa, Perussa ja Venezuelassa.


title: Rotkokotka

text: Sen määrä tunnetaan erittäin huonosti, mutta arvioidaan että niitä on alle tuhat aikuista yksilöä. Sen elinpiiriä ovat subtrooppiset ja trooppiset metsät 1 500–2 800 metrin korkeudessa.


title: Chase Edmunds

text: Chase Edmunds on James Badge Dalen esittämä kuvitteellinen hahmo televisiosarjassa "24". Chase on yksi päähenkilöistä sarjan kolmannella tuotantokaudella ja videopelissä "", joka edeltää kolmannen kauden tapahtumia. Chase työskentelee Jack Bauerin parina Yhdysvaltain terrorisminvastaisen viraston CTU:n Los Angelesin yksikössä.


title: Chase Edmunds

text: Ennen liittymistään CTU:hun Chase Edmunds toimi poliisina.


title: Chase Edmunds

text: Kolmannen kauden alussa Jack Bauer ja Chase Edmunds ovat vankilassa tapaamassa rikollispäällikkö Ramon Salazaria, jonka Jack oli aikaisemmin vanginnut peiteoperaatiossa. Jack ja Chase palaavat CTU:hun, ja Chase kertoo Jackille tietävänsä tämän heroiiniriippuvuudesta, joka sai alkunsa peiteoperaation aikana. Kim Bauer kertoo isälleen seurustelevansa Chasen kanssa, minkä jälkeen Jack haluaa pitää Chase poissa kenttätehtävistä. Kun Yhdysvalloissa uhataan vapauttaa tappava virus, ellei Salazaria vapauteta vankilasta, Jack aikoo auttaa Salazarin pakoon. Vankilassa Jack kohtaa Salazaria väkivaltaisesti kuulustevan Chasen ja joutuu tainnuttamaan tämän. Palatessaan tajuihinsa Chase johtaa joukkoja napatakseen Jackin ja Salazarin, mutta nämä onnistuvat pakenemaan helikopterilla.


title: Chase Edmunds

text: Chase seuraa kaksikkoa lentokoneella Meksikon rajalle, jossa hän kohtaa Tony Almeidan lähettämän agentin. Tonyn tarkoituksena on kertoa Chaselle Jackin suorittavan suunniteltua peiteoperaatiota, jossa tämä esittää Salazarin liikekumppania ja yrittää tämän kanssa ostaa Michael Amadorilta virusasetta. Ennen kuin agentti ehtii välittää tiedon, hänet ammutaan ja Chase joutuu vangituksi. Salazar testaa Jackin uskollisuutta pakottamalla tämän ampumaan Chase. Jack painaa liipaisinta, mutta lipas on tyhjä. Chase joutuu kidutettavaksi ja kuulusteltavaksi. Jackin painostama Claudia, Salazarin veljen naisystävä, vapauttaa Chasen. Pako yritetään estää tuliasein, jolloin Claudia saa surmansa. Chase onnistuu pakenemaan kutsumallaan CTU:n helikopterilla. Viruksen ostaa Nina Myers, joka välittää sen Salazarille. Kun Salazar pettää Jackin ja aikoo ampua tämän, Chase saapuu paikalle ja haavoittaa Salazaria. Salazar avaa virussäiliön, mutta se paljastuu pommiksi, jolla Amador yritti tappaa Ninan. Salazar kuolee räjähdyksessä, ja Jack vangitsee Ninan.


title: Chase Edmunds

text: Chase ja Jack palaavat CTU:hun. Chase kohtaa vauvaikäisen tyttärensä Angelan, joka on joutunut Chloe O’Brianin hoitoon. Kim on aluksi hämmentynyt, mutta kertoo haluavansa kasvattaa Angelan Chasen kanssa.


title: Chase Edmunds

text: Chase kertoo Jackille aikomuksistaan luopua kenttäagentin tehtävistä. Jack ja Chase takaa-ajavat virusasetta mukanaan kantavan miehen koululle. Kamppailussa alakynteen jäävä Chase kiinnittää ranteensa viruslaitteeseen estääkseen miestä pakenemasta sen kanssa. Jack tappaa miehen, mutta ei saa irrotettua laitetta. Hän katkaisee Chasen käsivarren palokirveellä ja sulkee viruslaitteen pakastimeen. Chase viedään sairaalaan ja hän selviää tapahtumasta elossa. Kim ja Chase päätyvät asumaan Valenciaan, Kaliforniaan, ja Chase päätyy työskentelemään vartiointifirmassa. Neljännen tuotantokauden jälkeen Chase ja Kim eroavat.


title: Kovelliini

text: Kovelliini eli kovelliitti (CuS) on kuparisulfidimineraali. Se on kuparisulfidien, kuten kuparikiisun suhteellisen matalan lämpötilan muuttumistuote. Se on tärkeä malmimineraali suurissa porfyyrikuparimalmeissa, esimerkiksi Chuquicamatassa Chilessä. Se on väriltään indigonsininen tai mustansininen. Epäpuhtauksina voi esiintyä rautaa ja hopeaa.


title: Kovelliini

text: Kovelliini on nimetty italialaisen kemistin Niccolò Covellin mukaan.


title: Giórgos Katídis

text: Giórgos Katídis (, s. 12. helmikuuta 1993 Thessaloniki, Kreikka) on kreikkalainen jalkapalloilija joka pelaa nykyään FK Olympia Prahassa, Tšekin toiseksi korkeimmalla sarjatasolla. Ennen sitä hän edusti reilun vuoden ajan FF Jaroa.


title: Giórgos Katídis

text: Thessalonikin Arisin kasvatti Katídis muistetaan tekemästään natsitervehdyksestä maalin tuulettamisen yhteydessä hänen pelatessaan Ateenan AEK:ssa. Kreikan jalkapalloliitto antoi hänelle teosta elinkautisen pelikiellon Kreikan maajoukkueeseen. Myöhemmin hän sanoi ettei tarkoittanut tervehdystä natsimieliseksi.


title: Meusen-Argonnen taistelu

text: Meusen-Argonnen taistelu eli "Maasin-Argonnen offensiivi" tai "Meuse-Argon" oli Yhdysvaltain joukkojen suurin hyökkäysoperaatio ensimmäisessä maailmansodassa. Sitä johti kenraali John J. Pershing. Hyökkäys tapahtui Verdunin pohjoispuolella 26. syyskuuta – 11. marraskuuta 1918.


title: Meusen-Argonnen taistelu

text: Hyökkäyksen tavoitteeksi oli ympärysvaltojen länsirintaman ylipäällikkö marsalkka Ferdinand Foch asettanut saksalaisten Hindenburg-linjan murtamisen ja Saksan pakottamisen antautumaan. Hyökkäys alkoi hyvin, kun viiden ensimmäisen päivän aikana edettiin 15 kilometriä. Hyökkäyksen ensimmäisen vaiheen lopussa (3. lokakuuta) oli murrettu kaksi Hindenburg-linjan kolmesta puolustussektorista. Saksan kansleri oli tämän jälkeen (6. lokakuuta) yhteydessä presidentti Woodrow Wilsoniin pyytäen aselepoa. Toinen hyökkäysvaihe alkoi 14. lokakuuta, jolloin yhdysvaltalaiset jakoivat hyökkäyksensä kahteen suuntaan, pohjoisen ja koilliseen. Tässä hyökkäyksessä murtui myös kolmas saksalaisten puolustuslinja. Molemmat osapuolet kärsivät suuria miestappioita. Sota Argonnen metsässä oli amerikkalaisten kannalta erittäin vaikeaa, sillä saksalaisten väijytykset, hyvin maastoutuneet tarkka-ampujat sekä ympäristöön piilotetut kenttätykistöt olivat todella tehokas tapa viivyttää etenemistä metsässä. Myös kenraalimajuri Robert Lee Bullardin johtamistapaa ja päätöksiä taistelussa on kritisoitu.


title: Meusen-Argonnen taistelu

text: Kolmas hyökkäysvaihe alkoi 1. marraskuuta. Yhdysvaltalaiset jatkoivat etenemistään pohjoiseen saavuttaen Buzancyn, josta voitiin ylittää Aisnejoki. Maasjoen laaksossa yhdysvaltalaiset etenivät kohti Sedania, joka vallattiin 6. marraskuuta. Hyökkäys jatkui aselevon voimaantuloon 11. marraskuuta asti.


title: Meusen-Argonnen taistelu

text: Yhdysvaltojen joukoille operaatio merkitsi 117 000 sotilaan tappioita.


title: Aaro Loponen

text: Aaro Loponen (19. helmikuuta 1928 Sakkola – 4. marraskuuta 2010 Espoo) oli suomalainen taidemaalari ja graafikko.


title: Aaro Loponen

text: Vuonna 1946 Loponen pääsi Suomen taideakatemiaan opiskelemaan. Loponen siirtyi ensimmäisestä työpaikastaan Sanomapainosta Viikkosanomiin 1953. Hän toimi yhdeksän vuoden ajan Viikkosanomien ulkoasusta vastaavana graafikkona. Vuosina 1964–1978 Loponen vastasi kuuden SOK-julkaisun ulkoasusta. Aku Ankka -lehden nykyinen logo on hänen suunnittelemansa.


title: Aaro Loponen

text: Vuonna 1978 Suomen Kuvalehti palkkasi Loposen graafikokseen. Seuraavat kahdeksan vuotta hän toimi lehden taittajana ja kuvittajana. Jäätyään vapaaksi taiteilijaksi vuonna 1986 hän teki runsaat 50 muotokuvaa aikakauden vaikuttajista.


title: Kaikki riippuu sinusta

text: Kaikki riippuu sinusta () on Michael Curtizin ohjaama musikaalielokuva vuodelta 1956. Elokuva kertoo 1920-luvun menestyksekkäistä lauluntekijöistä Lew Brownista, Buddy DeSylvasta ja Ray Hendersonista. Elokuva oli ehdolla parhaan musiikin Oscarin saajaksi.


title: St. Mihielin taistelu

text: St. Mihielin taistelu oli Yhdysvaltain ja Ranskan joukkojen hyökkäysoperaatio ensimmäisessä maailmansodassa. Sitä johti kenraali John J. Pershing. Hyökkäys tapahtui 30. elokuuta –16. syyskuuta 1918 Verdunin eteläpuolella. Kyseessä oli St. Mihielin rintamauloke, joka oli ollut saksalaisten hallussa jo vuodesta 1914 alkaen. Ranskalaiset olivat yrittäneet vallata sen huhtikuussa 1915, mutta tuloksetta.


title: St. Mihielin taistelu

text: Operaatioon osallistuivat Yhdysvaltojen 1. armeija ja Ranskan II siirtomaa-armeija. Tukena oli 6 000 lentokonetta, joiden toimintaa johti yhdysvaltalainen eversti William Mitchell. Puolustajilla oli yhdeksän divisioonaa etulinjassa ja viisi divisioonaa reservissä. Puolustus romahti jo ensimmäisenä hyökkäyspäivänä, kun yhdysvaltalaiset joukot hyökkäsivät kahdelta suunnalta Hattonchatelin kylään. Koko kieleke oli vallattu syyskuun 16. päivään mennessä. Pershing päätti tällöin keskeyttää hyökkäyksen ja siirtää joukot pois alueelta valmistautumaan Meusen-Argonnen taisteluun.


title: St. Mihielin taistelu

text: Yhdysvaltojen tappiot olivat 7 000 miestä. Vangiksi saatiin 15 000 saksalaissotilasta.


title: Isän tyttö (televisiosarja)

text: Isän tyttö on yhdysvaltalainen komediasarja, jonka on luonut Greg Garcia. "Isän tyttö" alkoi Fox-kanavalla 21. syyskuuta 2010, Suomessa Sub aloitti sarjan esittämisen 10. tammikuuta 2013.


title: Isän tyttö (televisiosarja)

text: Kun Jimmy Change menee kauppaan ostamaan jäätelöpurkkaa, hän huomaa että naista jahdataan. Nainen huutaa apua Jimmyltä, ja Jimmy pysähtyy ja ottaa naisen kyytiinsä. Pian Jimmy ja nainen rupeavat harrastamaan seksiä. Seuraavana aamuna Jimmy tulee ulos pakettiautostaan talonsa sisään ja huomaa että tämä nainen syö aamiaista hänen vanhempiensa ja serkkunsa kanssa. Kun nainen menee vessaan, Jimmy ja hänen vanhempansa miettivät että mikä tämän naisen nimi on, ja juuri silloin tulee uutislähetys, jossa kerrotaan, että hänen nimensä on Lucy Carlyle ja hän on sarjamurhaaja. Kun Lucy Carlyle tulee vessasta, Jimmyn äiti Virginia Change ottaa television käteensä ja lyö tällä Lucya päähän. Pian Jimmy käy vankilassa tapaamassa Lucyä ja saa tietää, että Lucy on raskaana ja Jimmystä tulisi vauvan isä. Lucy kuitenkin joutuu Sähkötuoliin, ja Jimmyn pitäisi ruveta hoitamaan vauvaa. Seuraavaksi Jimmy menee näyttämään vauvaa vanhemmilleen ja serkulleen, ja Jimmyn äiti ehdottaa, että vauva jätettäisiin paloaseman eteen, mutta Jimmy ei suostu siihen ja sanoo, että hän rupeaisi hoitamaan vauvaa. Jimmy yrittää saada vauvanhoitotarvikkeita myymällä omia tavaroitaan. Kun Jimmy kuljettaa vauvaansa ostoskärryjen sisällä ja menee kaupan ohitse, kauppias huomaa Jimmyn ja sanoo, että hänen pitäisi palauttaa nuo kärryt. Mutta Jimmy sanoo, että ne ovat hänen kärrynsä ja he käyttävät niitä grillaamiseen. Kauppias ei ensin usko, mutta pian hän kuitenkin uskoo. Lopussa Jimmyn vanhemmat sanovat, että he voivat auttaa Jimmyä vauvan hoitamisessa ja he yrittävät keksiä nimen vauvalle. Lopulta he antavat nimeksi Hope.


title: Porto-Vecchio

text: Porto-Vecchio on Ranskaan kuuluvan Korsikan saaren kolmanneksi suurin kaupunki. Se sijaitsee saaren eteläosassa Corse-du-Sudin departementissa. Kaupungin perustivat genovalaiset 1500-luvulla.


title: Erytriini

text: Erytriini (myös kobolttikukka) on arseenipitoinen, punainen kobolttimineraali. Se on kobolttimalmin etsinnässä tärkeä indikaattorimineraali. Se esiintyy muiden kobolttimineraalien, kuten kobolttihohteen, rapautumis- tai hapettumismineraalina. Se sisältää myös kalsiumia, nikkeliä ja rautaa. Väri vaihtelee vaaleanpunaisesta purppuranpunaiseen. Myös viirun väri on vaaleanpunainen. Kovuus on Mohsin kovuusasteikolla 1,5-2,5. Kemiallinen kaava on Co(AsO)8HO.


title: Erytriini

text: Erytriiniä esiintyy malmiesiintymien hapettumisvyöhykkeissä. Sitä on löydetty merkittävissä määrin Saksasta ja Marokosta.


title: Juusjärven kalliomaalaus

text: Juusjärven kalliomaalaus on järjestyksessä toinen kalliomaalaus, joka on Suomesta löydetty. Se sijaitsee Juusjärvellä Kirkkonummella Uudellamaalla. Kalliomaalaus, jonka kuviot näkyvät selvästi paljain silmin, on ajoitettu pronssikauteen.


title: Juusjärven kalliomaalaus

text: Vaikka paikalliset asukkaat tunsivat kalliomaalaukset entuudestaan, voidaan kuvioiden löytymisen kunnia antaa arkeologi Veikko Lehtosalolle, joka suoritti seudulla rutiininomaista inventointia vuonna 1963. Paikalliset olivat pitäneet kuvioita lasten graffiteina tai sähkölinjan rakennusmiesten merkintöinä, mutta Lehtosalo ymmärsi kuviot oikein. Seuraavana vuonna Ville Luho teki kuvioista peitepiirrokset. Vuonna 2009 Oula Seitsonen suoritti paikalla inventoinnin. Kuvioiden alkuperäisestä ilmoittajasta ei ole tietoa.


title: Juusjärven kalliomaalaus

text: Edellinen löydetty kalliomaalaus oli Vitträskin kalliomaalaus vuodelta 1911, joka sijaitsee noin 5 kilometrin päässä Vitträsk-järvellä. Juusjärven maalauksen löytymisestä kirjoiteltiin lehdistössä ja asia tuli kansalaisille tutuksi. Asian saaman julkisuuden innoittamina muutkin ihmiset alkoivat kiinnittää kuviohin huomiota ja vuonna 1966 löytyikin kolmas kalliomaalaus Valkeisaarelta.


title: Juusjärven kalliomaalaus

text: Helsingin seudun kalliomaalaukset muodostavat esiintymispaikkojensa suhteen poikkeuksen suomalaisessa kalliomaalausperinteessä. Kun kohteet ovat yleensä Sisä-Suomen järvi- ja jokiverkoston solmukohdissa ja saarissa, sijaitsevat nämä muinaisella merenrantavyöhykkeellä. Juusjärven lisäksi tällaisia kohteita ovat Vitträsk ja Jänsikallio sekä epävarmemmat kohteet Karstun linnavuorella Lohjassa ja Rekottilan linnavuorella Paimiossa.


title: Juusjärven kalliomaalaus

text: Maalaus sijaitsee Juusjärven etelärannalla kapeassa lahdessa noin 7 kilometriä Kirkkonummelta pohjoiseen, veden äärellä olevassa pystykalliossa 36-37 metriä merenpinnan ja 5-6 metriä Juusjärven pinnan yläpuolella. Pystykallio rajautuu edestä rantakaistaleeseen tai terassi, jolta ne on voitu maalata seisten.


title: Juusjärven kalliomaalaus

text: Ville Luho sijoitti Juusjärven ja Vitträskin maalauskohteet samalle korkeudelle merenpinnasta. Kun kohteen korkeus järvenpinnasta on 5-6 metriä, saattoi kalliomaalaukset tehdä myös silloin, kun Juusjärvi oli osa kapaenevaa merenlahtea. Yhteys mereen teki vesistöstä huomattavasti kalaisamman kuin pieni järvi voi olla.


title: Juusjärven kalliomaalaus

text: Maalaukset sijaitsevat pääosin 1,30×2,50 m² alueella. Selkeimmin erottuvat kaksi pitkävartaloista ihmishahmoa, jotka ovat 50 senttimetriä pitkät. Niiden ympärille on keskittynyt tiivis kuvioryhmä. Niiden kädet ovat puolittain ylös kohotettuja ja kantapäät osuvat yhteen polvien ollessa taivutettuina. Jalkaterät on maalattu siten, että ne muodostavat säärien kanssa ristikuvion. Ihmishahmot vaikuttavat identtisiltä ja voidaan olettaakin, että ne maalattiin samanaikaisesti rinnakkain.


title: Juusjärven kalliomaalaus

text: Edellisten "kaksosten" yläpuolella on 30 senttimetriä pitkä länkisäärinen ihmishahmo. Se on saatettu maalata ennen kaksosia, mutta jos se tehtiin jälkeenpäin, on sen vasemman jalan osuminen vasemmanpuolisen kaksosen päähän tarkoituksellista. Myös kaksosten oikealla puolelle, näiden rinnalla, on maalattu noin 40 senttimetriä pitkä ihmishahmo, johon yhtyy sik-sak-kuvio. Sen vieressä on vielä toinen sik-sak-kuvio. Kaksosen oikea käsi koskettaa tätä ihmishahmoa.


title: Juusjärven kalliomaalaus

text: Vasemmanpuoleisen kaksosen viereen on painettuna kämmenen kuvio, joka vaikuttaa epätäydelliseltä kalliopinnan rapautumisen takia. Sen pituus on noin 30 senttimetriä. Kämmenen vasemmalla puolella ja alapuolella on haalistuneita punaväriläikkiä.


title: Juusjärven kalliomaalaus

text: Erikoinen kuvioryhmä muodostuu 1,1 metrin matkalle alekkain maalatuista kuvioista, jotka ovat suttaantuneet epäselviksi. Ne esittänevät eläimiä, mutta ylin kuviojakso muistuttaa käärmettä tai vinosti ylöspäin seisovaa hirvieläintä.


title: Juusjärven kalliomaalaus

text: Suuren kuvioryhmän alapuolella erottuu yksinäinen ja kulunut kuviopari. Siinä hauen näköinen kuvio "pökkii" vinosti 45 asteen kulmassa oikealle "kelluvaa" ihmishahmoa. Kala on noin 30 ja ihmishahmo noin 50 senttimetriä pitkä. Näiden vasemmalla alapuolella on mahdollisesti leveä punavärialue, josta on voitu erottaa kaksi kalaa ja osittainen ihmishahmo. Näistä hieman kauempana vasemmalla on vielä heikkokuntoinen ihmishahmo. Muut punaväriläikät eivät hahmotu.


title: Juusjärven kalliomaalaus

text: Salpausselän eteläpuolisissa kuvakentissä keskeisin hahmo on ihminen. Antti Lahelma ehdottaa "kaksosten" kohdalla, että ne olisi maalattu kallioon viimeisenä. Muut kuviot, kuten kämmenjäljet ja ihmishahmot sekä pitkä pystysuuntainen kuvioryhmä olisi maalattu ensimmäiseksi.


title: Juusjärven kalliomaalaus

text: Suomalaisessa kalliomaalausperinteessä kaloilla on vähäinen meritys. Niitä on tavattu Juusjärven lisäksi varmoja tunnistuksia on myös Kapasaaressa ja Astuvansalmella. Kaloja saattaa olla muillakin maalauskohteilla, joskin ne ovat jääneet tunnistamatta. Merkittävin maalattu kala on hauki.


title: Juusjärven kalliomaalaus

text: Kuvakentän oikeassa laidassa olevat usean kuvion 1,1 metriä korkea kuvarykelmä on vielä tunnistamatta. Samanlainen löytyy Pakanavuorella, mutta sekin on epäselvä. Sen vieressä oleva ihmishahmon ja sik-sak-kuvion yhdistelmälle löytyy Kolmiköytisienvuorella vastine. Siellä "putoavalla" ihmishahmolla on myös sik-sak-uloke alaruumiissaan ja käärmeeksi sopiva sik-sak-kuvio vieressään. Yhdessä Juusjärven kuvion kanssa voidaan tulkinta käärmeestä, ja Suomessa erityisesti kyystä, pitää melko varmana ja ihmiskäärmeen symboliikkaa verrata kansanperinteen shamanistiseen henkimaailman apueläimeen ja saamelaisrumpujen "noidan käärmeeseen".


title: Juusjärven kalliomaalaus

text: Vain harvoissa suomalaisissa maalauksissa ihmishahmo kuvataan makaamassa, ylösalaisin tai vinossa asennossa. Silloin ihmishahmo esiintyy yhdessä jonkin eläimen kanssa. Juusjärvellä se on hauki, Värikalliolla se on hirvi tai peura ja Enonkoski Haukkavuorella sekä Mertakalliolla taas käärme (sik-sak-kuvio). Voidaan ajatella, että ihmishahmo ja eläin kuvataan kuvioparina meritsemässä esimerkiksi loveen lankeamista ja apueläimen tapaamista henkimaailman.


title: Luettelo Ranskan tieliikennemerkeistä

text: Tälle sivulle on listattu Ranskan valtion tieliikenteessä käytettävät liikennemerkit.


title: Väliaika

text: Väliaika tarkoittaa esityksen, kuten näytelmän, oopperan, konsertin tai elokuvanäytöksen, näytösten välissä olevaa taukoa, jonka aikana yleisö ja esiintyjät voivat levätä ja valmistautua seuraavaan näytökseen.


title: Donald Wolfit

text: Donald Wolfit (20. huhtikuuta 1902 – 17. helmikuuta 1968) oli brittiläinen näyttelijä. Wolfit oli ensisijaisesti teatterinäyttelijä, mutta esiintyi myös yli kolmessakymmenessä elokuvassa, kuten "Blood of the Vampire" (1958), "Tilaa huipulla" (1959), "Arabian Lawrence" ja "Becket" (1964).


title: Donald Wolfit

text: Wolfit oli naimisissa kolmesti. Ensimmäisestä avioliitosta syntynyt Margaret Wolfit oli myös näyttelijä. Wolfitille myönnettiin Brittiläisen imperiumin ritarikomentajan arvo 1957. Hän sai BAFTA-ehdokkuuden roolisuorituksistaan elokuvissa "Svengali" (1954) ja "Tilaa huipulla". Wolfit kuoli 1968 sydänsairauteen 65-vuotiaana.


title: Joseph E. Howard

text: Joseph Edgar ”Joe” Howard (12. helmikuuta 1878 New York – 19. toukokuuta 1961 Chicago) oli yhdysvaltalainen Broadway-lauluntekijä, käsikirjoittaja, näyttelijä, laulaja ja vaudeville-esiintyjä.


title: Joseph E. Howard

text: Howard esiintyi ensimmäisen kerran vaudevillessa 11-vuotiaana. Hän lauloi St. Louisissa kapakoissa ja työskenteli lehdenjakajana, ja muutti myöhemmin Chicagoon ja sitten New Yorkiin. Hänen ensimmäinen menestynyt kappaleensa oli vuonna 1899 julkaistu ”Hello Ma Baby”. Vuodet 1905–1915 olivat Howardin uran aktiivisinta aikaa ja hän sävelsi ja esitti Chicagossa lukuisia hittejä. Tunnetuimmaksi hänen sävellyksistään on tullut "The Prince of To-Night" -näytelmässä esitetty ”I Wonder Who’s Kissing Her Now”.


title: Joseph E. Howard

text: Toisen maailmansodan aikana Howardin ura lähti uuteen nousuun, kun hän esiintyi Beatrice Kayn kanssa suositussa 1890-lukua muistelevassa radio-ohjelmassa. Hän esiintyi urallaan yökerhoissa, teatterissa, radiossa ja televisiossa. Vuonna 1947 tehtiin Howardin elämään perustuva elokuva "Ken häntä nyt suutelee?".


title: Joseph E. Howard

text: Joe Howard julkaisi vuonna 1956 omaelämäkertansa "Gay Nineties Troubadour".


title: Joseph E. Howard

text: Howard kuoli vuonna 1961 Chicagossa. Hänet valittiin postuumisti Songwriters Hall of Fameen vuonna 1970.Lähde: "Internet Broadway Database".


title: Étienne Lenoir

text: Jean-Joseph Étienne Lenoir (1822-1900) oli ranskalainen teknikko, joka rakensi ensimmäisen toimivan kaasumoottorin vuonna 1860. Se jäi kuitenkin myöhempien saksalaisten moottorikeksintöjen varjoon.


title: George (Yhdistyneen kuningaskunnan prinssi)

text: Prinssi George ("George Alexander Louis"; s. 22. heinäkuuta 2013 Lontoo) on prinssi Williamin ja hänen puolisonsa herttuatar Catherinen ensimmäinen lapsi. Hän on Walesin prinssi Charlesin lapsenlapsi ja kolmantena kruununperimysjärjestyksessä.


text: Georgella on kaksi sisarusta, pikkusisko prinsessa Charlotte ja pikkuveli prinssi Louis.


title: Anja Karkku-Hohti

text: Anja Karkku-Hohti (s. 9. heinäkuuta 1935 Hailuoto) on suomalainen taidemaalari ja kuvataiteilija, joka tunnetaan parhaiten guassimaalauksistaan.


title: Anja Karkku-Hohti

text: Hän opiskeli Suomen taideakatemiassa vuosina 1956–1959 ja piti ensimmäisen näyttelynsä Jyväskylässä 1958. Nykyään Noormarkussa asuvan Karkku-Hohdin töitä on ollut esillä useissa yksityis- ja yhteisnäyttelyissä Suomen lisäksi myös ulkomailla, kuten Tukholmassa, Pariisissa ja Riiassa. Hän on toiminut myös taideopettajana muun muassa Porin taidekoulussa sekä ollut oppilaitoksen rehtorina vuosina 1989–1992.


title: Anja Karkku-Hohti

text: Vuonna 2011 paljastettiin Noormarkussa Karkku-Hohdin suunnittelema taidemaalari Elin Danielson-Gambogin muistomerkki.


title: Kari Tapiiri

text: Tapio Luhtasaari, taiteilijanimeltään Kari Tapiiri, on helsinkiläinen laulaja-lauluntekijä. Hänen ensimmäisen albuminsa "Intiaani" julkaisi Timmion Records 13. kesäkuuta 2012. Albumin kappaleista "Maailmanpyörä", "Intiaani" ja "Symbioosi" on julkaistu musiikkivideot.


title: Hiihdon Suomen-mestaruuskilpailut 1951

text: Hiihdon Suomen-mestaruuskilpailut käytiin vuonna 1951 hieman muuttuneella ohjelmalla, kun miehet kilpailivat vain 15 ja 50 kilometrillä eikä 30 kilometrin kilpailua enää hiihdetty. Lisäksi kilpailtiin ensimmäistä kertaa naisten viestimestaruudesta.


title: Hiihdon Suomen-mestaruuskilpailut 1951

text: Kilpailuun oli ilmoittautunut 80 hiihtäjää, mutta poisjääneitä oli paljon.


title: Hiihdon Suomen-mestaruuskilpailut 1952

text: Hiihdon Suomen-mestaruuskilpailut käytiin vuonna 1952 Kuopiossa.


title: Hiihdon Suomen-mestaruuskilpailut 1953

text: Hiihdon Suomen-mestaruuskilpailut käytiin vuonna 1953 ilman uusia miesvoittajia, mutta naisten sarjassa Mirja Hietamies saavutti ensimmäisen SM-kultansa.


title: Hiihdon Suomen-mestaruuskilpailut 1954

text: Hiihdon Suomen-mestaruuskilpailut 1954 käytiin Kuopiossa 5.–7. helmikuuta, ja ne eivät tuoneet esille uusia huippunimiä.


title: Hiihdon Suomen-mestaruuskilpailut 1954

text: Mestarijoukkueen hiihtäjät opiskelivat Evon metsäkoulussa.


title: Hiihdon Suomen-mestaruuskilpailut 1955

text: Hiihdon Suomen-mestaruuskilpailut käytiin vuonna 1955 Kuopiossa.


title: Hiihdon Suomen-mestaruuskilpailut 1955

text: Mestarijoukkueen hiihtäjät opiskelivat Evon metsäopistossa.


title: Hiihdon Suomen-mestaruuskilpailut 1955

text: Korkeen voittoa pidettiin yllätyksenä.


title: Hiihdon Suomen-mestaruuskilpailut 1955

text: Kolmanneksi sijoittuneen Himangan Urheilijoiden joukkueen muodosti kolme Himanka-nimistä sisarusta.


title: Hiihdon Suomen-mestaruuskilpailut 1956

text: Hiihdon Suomen-mestaruuskilpailut käytiin vuonna 1956 Nokialla 17.–19. helmikuuta.


title: Hiihdon Suomen-mestaruuskilpailut 1956

text: Vihtavuoren Pamauksen joukkueessa oli mukana melonnan olympiavoittaja Sylvi Saimo.


title: Hiihdon Suomen-mestaruuskilpailut 1957

text: Hiihdon Suomen-mestaruuskilpailut järjestettiin vuonna 1957 Kouvolassa 15.–17. helmikuuta.


title: Hiihdon Suomen-mestaruuskilpailut 1957

text: 14:nneksi sijoittunut Anjalan Liitto hävisi voittajalle vain 21 sekuntia.


title: Hiihdon Suomen-mestaruuskilpailut 1958

text: Hiihdon Suomen-mestaruuskilpailut järjestettiin vuonna 1958 Kuopiossa 14.–16. helmikuuta. Kilpailuissa katsastettiin Suomen joukkuetta Lahden maailmanmestaruushiihtoihin, joten parhaat hiihtäjät olivat mukana.


title: Hiihdon Suomen-mestaruuskilpailut 1958

text: Maaliin hiihti vain neljä joukkuetta.


title: Jalkapallon Maakuntasarja

text: Jalkapallon Maakuntasarja oli Suomen jalkapallon kolmanneksi korkein sarjataso. Suomen Palloliiton vuosikokouksessa 25-26.1.1936 päätettiin, että aloitetaan C-kilpailu, ja että se suoritetaan karsintajärjestelmän mukaisesti 11 piirin kesken. SPL:n liittohallituksen kokouksessa 1.3.1936 C-kilpailun nimeksi päätettiin lopulta Maakuntasarja. Maakuntasarjaa pelattiin 1970-luvulle asti, kunnes sen nimeksi vuonna 1970 muutettiin III divisioona.


title: Jalkapallon Maakuntasarja

text: Maakuntasarja oli Suomen Palloliiton sisäinen sarja aina kauteen 1954 saakka, jolloin Työväen Urheiluliiton sarjat myös alempien sarjojen osalta yhdistetiin SPL:n sarjoihin. Aiemmin TUL:n joukkueet pelasivat omassa maakuntasarjaa tasoltaan vastaavassa Suursarjassa, jonka lohkovoittajat karsivat yhdessä maakuntasarjan lohkovoittajien kanssa pääsystä Suomensarjaan, joka oli liittojen yhteinen sarjataso jo vuodesta 1948 lähtien.


title: Jalkapallon Maakuntasarja

text: Kun Palloliitto uusi 1973 sarjajärjestelmäänsä, muodostettiin I divisioona Mestaruussarjan ja silloisen II Divisioonan väliin. II divisioonan nimi säilyi, mutta se muuttui samalla kolmanneksi korkeimmaksi sarjatasoksi. Vuonna 1994 II divisioonan nimeksi vaihtui Kakkonen.


title: Jalkapallon Maakuntasarja

text: Sarjojen lohkovoittajat on esitetty yhteenvetona alla (vuonna 1944 cupkilpailun parhaat). Kaudet on käsitelty tarkemmin omissa artikkeleissaan. Niistä käy ilmi mm. pelatut ottelut, sarjataulukot sekä nousija- ja putoajaseurat.


title: Luminița Anghel

text: Luminița Anghel (s. 7. lokakuuta 1968 Bukarest) on romanialainen laulaja-lauluntekijä ja TV-juontaja. Parhaiten hänet tunnetaan osallistumisestaan Eurovision laulukilpailuun 2005 yhdessä Sistem-yhtyeen kanssa. Ukrainan Kiovassa järjestetyssä kilpailussa kokoonpanon kappale "Let me try" voitti ensin semifinaalin ja sijoittui lopulta finaalissa kolmanneksi, mikä on Romanian kaikkien aikojen paras sijoitus.


title: Luminița Anghel

text: Luminița Anghel osallistui Tony Tomasin ja Adrian Piperin kanssa Romanian Eurovision-karsintakilpailuun 2010 kappaleella "Save their lives". Trio ylsi 6. maaliskuuta pidetyssä finaalissa toiseksi.


title: Luminița Anghel

text: Vuonna 2013 Anghel pyrki jälleen maansa Eurovision-edustajaksi, tällä kertaa sooloartistina. Latinosävytteinen kappale "Unique" sijoittui finaalin kolmannelle sijalle.


title: Luminița Anghel

text: Vuoden 2008 Romanian parlamenttivaaleissa Luminița Anghel oli sosiaalidemokraattien ehdokkaana Bukarestin edustajaksi edustajainhuoneeseen.


title: Luminița Anghel

text: Anghel meni miehensä kanssa naimisiin siviilivihkimisellä lokakuussa 2011. Pari meni uudelleen naimisiin Espanjassa maaliskuussa 2012 ortodoksisin menoin.


title: Jude Speyrer

text: Jude Speyrer (14. huhtikuuta 1929 Leonville – 21. heinäkuuta 2013) oli yhdysvaltalainen roomalaiskatolinen piispa. Hänet vihittiin papiksi Lafayetten hiippakuntaan 25. heinäkuuta 1953 ja nimitettiin Lake Charlesin hiippakunnan johtoon 29. tammikuuta 1980. Piispaksi vihkiminen seurasi 25. huhtikuuta. Pääkonsekraattorina toimi Gerard Louis Frey, jota avustivat Maurice Schexnayder ja Harold Robert Perry.


title: Jude Speyrer

text: Speyrer erosi tehtävistään piispana 12. joulukuuta 2000.


title: Velie

text:
Velie on yhdysvaltalainen vuosina 1908-1928 valmistettu automerkki. Autoa valmistettiin Molinessa Illinois'n osavaltiossa. Automerkin loi Willard Velie, John Deeren tyttären poika. Alkuvuosina Velie-autoissa oli nelisylinterinen rivimoottori. Vuodesta 1916 lähtien niissä käytettiin kuusisylinteristä rivimoottoria. Vuonna 1926 tehdas tarjosi myös 8-sylinteristä rivimoottoria.
Vuonna 1974 Velie-autoja oli jäljellä Euroopassa vain kaksi, joista toinen oli Suomessa. Aikoinaan merkkiä oli tuotu Suomeen vain neljä yksilöä. Säilynyt yksilö laitettiin vuonna 1932 Oulunkylässä liiteriin, josta se löydettiin vuonna 1963. Vuonna 1972 auto myytiin Seinäjoelle, jossa se kunnostettiin. Seinäjoen Törnävälle kokoontui vuonna 1974 vanhoja autoja, joista harvinaisin oli "Velie 60 Sedan" vuosimallia 1926. Kyseisessä Velie-autossa oli 6-sylinterinen kansiventtiilimoottori, 3633 cm3, suurin teho 58 hevosvoimaa (43 kilowattia) kierrosluvulla 2 800. Vuonna 1926 auton hinta Suomessa oli 66 000 markkaa.


title: Velie

text: Tekniikan Maailma 19/1974


title: I. S. Johar

text: Inderjeet Singh Johar (16. tammikuuta 1920, Talagang, Brittiläinen Intia, nykyinen Pakistan – 10. maaliskuuta 1984 Mumbai, Intia) oli intialainen näyttelijä, käsikirjoittaja, tuottaja ja ohjaaja. Hän näytteli lukuisissa Bollywood-elokuvissa 1950-luvulta 1980-luvun alkupuolelle ja näytteli myös rooleissa kansainvälisissä elokuvissa kuten "Harry Black ja tiikeri" (1958), "Intiassa palaa" (1959), "Arabian Lawrence" (1962) ja "Kuolema Niilillä" (1978). Johar myös käsikirjoitti elokuvia ja ohjasi niitä. Johar oli naimisissa viidesti, ja hänen tyttärensä Ambika Johar esiintyi myös jossain elokuvissa 1970-luvun lopulla.


title: Farnese

text: Farnese voi viitata seuraaviin:


title: Gamil Ratib

text: Gamil Ratib (, s. 1926 – 19. syyskuuta 2018) oli egyptiläinen näyttelijä. Hän on esiintynyt muun muassa David Leanin ohjaamassa "Arabian Lawrencessa" (1962).


title: Gamil Ratib

text: Ratib kasvoi Ranskassa ja vietti siellä suurimman osan elämästään.


title: Myanmarin kyat

text: Myanmarin kyat (MMK) on Myanmarin rahayksikkö. Ensimmäinen versio kyatista tuli käyttöön vuonna 1852 ja nykyiset rahat ovat olleet käytössä vuodesta 1952 lähtien. Myanmarin kyat jakautuu 100 pyaan.


title: Bahrainin dinaari

text: Bahrainin dinaari (BHD) on Bahrainin rahayksikkö, joka on ollut käytössä vuodesta 1965 lähtien. Tuolloin se otettiin käyttöön korvaamaan alueella aiemmin laajemminkin käytössä olleen Persianlahden rupian. Bahrainin dinaari jakaantuu 1000 filsiin.


title: Irakin dinaari

text: Irakin dinaari (IQD) on Irakin rahayksikkö, joka on ollut käytössä vuodesta 1932 lähtien. tuolloin se luotiin korvaamaan maassa aiemmin käytössä ollut Intian rupia. Valuutan arvo sidottiin Irakissa aluksi Englannin puntaan, mutta vuonna 1959 muuntokohteeksi vaihdettiin edelleenkin käytössä oleva Yhdysvaltain dollari. Seteleiden ulkoasua on maassa muutettu kahdesti: ensin vuonna 1990 ja viimeisimmän kerran vuonna 2003. Irakin dinaari jakaantuu 1000 filsiin.


title: Angolan kwanza

text: Angolan kwanza ("AOA") on Angolan rahayksikkö. Kwanza on ollut neljän Angolan rahayksikön nimenä vuodesta 1977 alkaen, mutta nykyinen valuutta otettiin käyttöön vuonna 1999. Angolan kwanza jakaantuu 100 céntimoon.


title: Madagaskarin ariary

text: Madagaskarin ariary ("MGA") on Madagaskarin rahayksikkö, joka on ollut käytössä vuodesta 1961 lähtien. Virallisen ja maan ainoan valuutan aseman ariary sai kuitenkin vasta vuonna 2005, kun Madagaskarin frangi poistui lopullisesti käytöstä. Madagaskarin ariary jakaantuu viiteen iraimbilanjaan.


title: Favén

text: Favén on muun muassa seuraavien henkilöiden sukunimi:


title: Federley

text: Federley on seuraavien henkilöiden nimi:


title: Harold Robert Perry

text: Harold Robert Perry (9. lokakuuta 1916 Lake Charles – 17. heinäkuuta 1991) oli yhdysvaltalainen roomalaiskatolinen piispa. Hänet vihittiin Societas Verbi Divinin papiksi 6. tammikuuta 1944 ja nimitettiin New Orleansin arkkihiippakunnan vihkipiispaksi sekä Mons in Mauretanian titulaaripiispaksi 29. syyskuuta 1965. Piispaksi vihkiminen seurasi 6. tammikuuta 1966. Pääkonsekraattorina toimi Egidio Vagnozzi, jota avustivat Philip Matthew Hannan ja John Patrick Cody.


title: Harold Robert Perry

text: Perry osallistui Vatikaanin toiseen kirkolliskokoukseen. Hän kuoli 74-vuotiaana virassa.


title: Harold Robert Perry

text: Perry oli katolisen kirkon ensimmäinen afroamerikkalainen piispa 1900-luvulla.


title: Fincke

text: Fincke on seuraavien henkilöiden sukunimi:


title: Bye Bye Blackbird

text: ”Bye Bye Blackbird” (vap. suom. "Näkemiin, mustarastas") on Ray Hendersonin säveltämä ja Mort Dixonin sanoittama musiikkikappale vuodelta 1926. Kappaleen nauhoitti ensimmäisenä Gene Austin ja se nousi heti ilmestymisvuonnaan listoille neljän eri artistin esittämänä. Näihin kuuluivat Austinin lisäksi Nick Lucas, Benny Kruger ja Leo Reisman.


title: Bye Bye Blackbird

text: Kappaleen ovat nauhoittaneet lukuisat artistit sekä lauluna että instrumentaalina. Russ Morgan nousi kappaleella listoille vuonna 1948, ja Peggy Lee lauloi sen vuoden 1955 elokuvassa "Rytmin kiihkoa". Jazzmusiikissa kappaleesta on tullut yksi genren standardeista. Miles Davis nauhoitti sen vuoden 1957 albumilleen "’Round About Midnight". Muita jazzversioita ovat tehneet muun muassa Jimmy Smith, Ben Webster, Mel Tormé, Keith Jarrett, Etta Jones ja John Coltrane, jonka nauhoitus palkittiin parhaan jazzinstrumentaalin Grammylla vuonna 1981.


title: Silmäterä (elokuva)

text: Silmäterä on suomalainen elokuva jonka on ohjannut Jan Forsström. Se on paremmin käsikirjoittajana tunnetun Forsströmin ("Muukalainen", "Skavabölen pojat" ja "Hyvä poika") ensimmäinen pitkä ohjaustyö. Elokuva kertoo äidinrakkaudesta ja vieraan pelosta kumpuavasta turvattomuuden tunteesta. Elokuva on saanut vaikutteita tosielämän tapahtumista.


title: Silmäterä (elokuva)

text:
Elokuvan esitettiin yleisölle ensimmäisen kerran kesäkuussa 2013 Sodankylän elokuvajuhlilla. Elokuvan ennakkoesitys oli Espoo Ciné -festivaaleilla elokuussa 2013. Elokuvan ensi-ilta elokuvateattereissa oli syyskuussa 2013.
Silmäterä voitti maaliskuussa 2014 pääpalkinnon elokuvafestivaaleilla Bergamossa Italiassa. Bergamo Film Meeting -festivaaleilla palkinnoista päättää yleisö.


title: Silmäterä (elokuva)

text: Emmi Parviaisen esittämä 25-vuotias Marja on 7-vuotiaan Julian yksinhuoltaja. Marjalla on yötyö ja päivät kuluvat Julian kanssa. Marjan ja Julian elämä muuttuu kun he kohtaavat iranilaisen maahanmuuttajan, Kamaranin, joka väittää olevansa Julian isä. Marjalla ja Kamaranilla oli ollut suhde, josta syntyneestä Juliasta Marja ei ole kertonut Kamaranille.


title: Silmäterä (elokuva)

text: Nyt Kamaran toivoo voivansa tutustua ja pitää yhteyttä tyttäreensä. Yhdessä veljensä ja suomalaisen vaimonsa kanssa hän yrittää puhua asiasta Marjalle. Marja pelkää, että Kamaran vie Julian. Marja on valmis tekemään mitä tahansa suojellakseen tytärtään.


title: Karl-Gustav Fogel

text: Karl Jakob Gustav Fogel (7. kesäkuuta 1921 Munsala – 23. kesäkuuta 1997 Turku) oli suomalainen fyysikko. Hän oli Åbo akademissa fysiikan professori 1954–1967 ja teoreettisen fysiikan professori 1967–1985 sekä yliopiston vararehtori 1964–1969 ja rehtori 1969–1975. Hän tutki matemaattista fysiikkaa.


title: Karl-Gustav Fogel

text: Fogel jätti väitöskirjansa tarkastettavaksi 1949 mutta vastaanotti tohtorinarvon vasta 1968.


title: Zia Mohyeddin

text: Zia Mohyeddin (s. 20. kesäkuuta 1933 Lyallpur (nyk. Faisalabad), Brittiläinen Intia) on pakistanilainen näyttelijä, joka on vaikuttanut urallaan sekä Pakistanissa että Britanniassa. Hän opiskeli näyttelemistä Royal Academy of Dramatic Art -teatterikoulussa Lontoossa 1953–1956. Mohyeddin aloitti näyttelijänuransa teatterissa, ja ensiesiintymisensä elokuvassa hän teki David Leanin ohjaamassa elokuvassa "Arabian Lawrence" (1962).


title: Jussi Kemilä

text: Jussi Kemilä (s. 13. maaliskuuta 1978, Oulu) on uransa lopettanut suomalainen pesäpalloilija, joka edusti viimeksi Superpesiksessä pelannutta Pattijoen Urheilijoita. Ulkopelipaikaltaan Kemilä oli polttaja, ja hänen sisäpeliroolinsa oli vaihtaja.


title: Jussi Kemilä

text: Kaudella 2000 ensimmäiset Superpesisottelunsa pelanneen Kemilän erikoisalaa on pomppulyönti sisäpelin vaihtotilanteissa. Hän on pelannut urallaan seitsemässä Itä-Länsi-ottelussa.


title: Jussi Kemilä

text: Jussi Kemilä kuuluu tunnettuun oululaiseen urheilijaperheeseen. Isä Jouko Kemilä on entinen pesäpalloilija ja yleisurheilija. Siskot Minna Laatikainen ja Jutta Kemilä ovat entisiä maajoukkuetason yleisurheilijoita.


title: Jussi Kemilä

text: Jussi Kemilä tuli valituksi Raahen kaupunginvaltuustoon vuoden 2012 kunnallisvaaleissa.


title: Ari Uusitalo

text: Ari Juhani Uusitalo (s. 1. helmikuuta 1957, Vimpeli) on suomalainen entinen pesäpalloilija. Hän edusti kahta kautta lukuun ottamatta koko uransa ajan Vimpelin Vetoa.


title: Ari Uusitalo

text: Uusitalo voitti Superpesiksen lyöjäkuninkuuden kaudella 1991.


title: Eugene Galeković

text: Eugen-Josip "Eugene" Galeković (s. 12. kesäkuuta 1981) on australialainen jalkapalloilija, pelipaikaltaan maalivahti. Hän edustaa A-Leaguessa pelaavaa Adelaide Unitedia ja kuuluu myös Australian maajoukkueeseen.


title: Punaperäbulbuli

text: Punaperäbulbuli ("Pycnonotus cafer") on bulbulien heimoon kuuluva varpuslintu.


title: Punaperäbulbuli

text: Punaperäbulbulia tavataan luonnonvaraisena Etelä-Aasiassa. Sen on kuvattu olevan yleinen, ja sen kannankehitys on nouseva. Se on luokiteltu elinvoimaseksi.


title: Börje Forsström

text: Börje Karl Henrik Forsström (17. joulukuuta 1910 Suomenkylä, Särkisalo – 29. toukokuuta 1995 Lohja) oli vuorineuvos (1969), Lohjan Kalkkitehdas Oy:n toimitusjohtaja 1962–1973. Hän oli koulutukseltaan diplomi-insinööri (1935).


title: Börje Forsström

text: Forsströmin setä oli Lohjan Kalkkitehtaan johtaja, vuorineuvos Petter Forsström.


title: Nokipääbulbuli

text: Nokipääbulbuli ("Pycnonotus aurigaster") on bulbulien heimoon kuuluva varpuslintu.


title: Nokipääbulbuli

text: Nokipääbulbulia tavataan Kiinassa ja Kaakkois-Aasiassa. Lajin maailmanlaajuisen kannan kokoa ei tiedetä, mutta Kiinassa arvioidaan pesivän 10 000–100 000 paria. Laji on luokiteltu elinvoimaiseksi.


title: Punasilmäbulbuli

text: Punasilmäbulbuli ("Pycnonotus nigricans") on bulbulien heimoon kuuluva varpuslintu.


title: Punasilmäbulbuli

text: Punasilmäbulbulia tavataan Angolassa, Botswanassa, Lesothossa, Namibiassa, Etelä-Afrikassa, Swazimaassa, Sambiassa ja Zimbabwessa. Sen on kuvattu olevan yleinen ja laajalle levinnyt, ja sen kannankehitys on nouseva. Se on luokiteltu elinvoimaiseksi.


title: Kapinbulbuli

text: Kapinbulbuli ("Pycnonotus capensis") on bulbulien heimoon kuuluva varpuslintu.


title: Kapinbulbuli

text: Kapinbulbulia tavataan Etelä-Afrikassa. Sitä on kuvattu paikallisesti yleisestä runsaslukuiseksi. Sen kannankehitys on vakaa, ja se on luokiteltu elinvoimaiseksi.


title: Ruskoselkäbulbuli

text: Ruskoselkäbulbuli ("Pycnonotus eutilotus") on bulbulien heimoon kuuluva varpuslintu.


title: Ruskoselkäbulbuli

text: Ruskoselkäbulbulia tavataan Bruneissa, Indonesiassa, Malesiassa, Myanmarissa ja Thaimaassa. Laji on vähenemässä metsien hakkuiden seurauksena, ja se on luokiteltu silmälläpidettäväksi.


title: Maailma on tehty meitä varten (kappale)

text: ”Maailma on tehty meitä varten” on Haloo Helsinki! -yhtyeen kappale ja ensimmäinen promootiosingle yhtyeen neljänneltä "Maailma on tehty meitä varten" -albumilta. Single julkaistiin radiossa 23. toukokuuta 2013 ja sen on säveltänyt yhtyeen kitaristi Leo Hakanen ja sanoittanut laulaja Elli yhdessä Jarmo Mykkäsen kanssa.


title: Maailma on tehty meitä varten (kappale)

text: ”Maailma on tehty meitä varten” on julkaisunsa jälkeen sijoittunut parhaimmillaan Suomen virallisen latauslistan toiselle sijalle sekä Suomen virallisen singlelistan 14:nneksi. Se on ollut myös Suomen kaupallisten radiokanavien soitetuin kappale.


title: Maailma on tehty meitä varten (kappale)

text: Kappaleen sanoitus kertoo parisuhteesta, jossa onneen riittää vain toisen osapuolen läsnäolo.


title: Essex (automerkki)

text: Essex on vuosina 1919–1932 valmistettu yhdysvaltalainen automerkki. Samanmerkkistä, mutta eri valmistajan Essex-autoa oli valmistettu jo vuonna 1906 Yhdysvaltain Bostonissa; siinä oli nelisylinterinen höyrymoottori ja "Tonneau"-kori. Tämän valmistus loppui kuitenkin jo samana vuonna.


title: Essex (automerkki)

text: Vuonna 1919 Hudson aloitti kohtuuhintaisten Essex-autojen valmistuksen. Essex-autot suunniteltiin neliovisiksi umpikorisiksi autoiksi, jonka tavallinen perhe pystyisi ostamaan. Näitä myytiin runsaasti ja vietiin Eurooppaan, myös Suomeen. Essex-merkin korvasi vuonna 1932 (Hudson) Terraplane.